title: देवदास (2002 फ़िल्म)

text: इस फिल्म को बनाने में कुल ₹50 करोड़ का खर्च आया और फिल्म रिलीज के समय ये बॉलीवुड की सबसे अधिक बजट वाली फिल्म थी। इसे हिन्दी के साथ साथ 6 अन्य भाषाओं में भी दिखाया गया। जिसमें अंग्रेजी़, गुजराती, फ्रांसीसी, मंदारिन, थाई और पंजाबी शामिल है। यह फिल्म भारत और विदेशों में एक व्यावसायिक सफलता थी और साल की सबसे ज्यादा कमाई करने वाली भारतीय फिल्म बन गई। शाहरुख खान ने अपने बैनर, रेड चिलीज़ एंटरटेनमेंट के तहत इस फिल्म के अधिकार खरीदे हैं।


title: देवदास (2002 फ़िल्म)

text: ये कहानी 1900 के दशक की है। कौशल्या (स्मिता जयकर) को पता चलता है कि उसका छोटा बेटा, देवदास (शाहरुख खान) वापस घर आ रहा है। देवदास 10 साल पहले कानून की पढ़ाई करने के लिए इंग्लैंड गया था। उसके लौटने की खुशी में ये बात कौशल्या अपनी पड़ोस में रहने वाली सुमित्रा (किरण खेर) को भी बता देती है। इस खबर से वो भी खुश हो जाती है।


title: देवदास (2002 फ़िल्म)

text: जब देवदास लौटता है तो पारो (ऐश्वर्या राय) और उसके बीच की बचपन की दोस्ती प्यार में बदल जाती है। सभी को ऐसा लगता है कि उन दोनों की जल्द शादी हो जाएगी, लेकिन कौशल्या को देवदास की भाभी, कुमुद (अनन्या खरे) बताती है कि पारो की मातृ-संबंधी वंशावली नाचने वाली लड़की की है और उसे मुखर्जी परिवार में शामिल करना ठीक नहीं होगा। सुमित्रा सभी के सामने अपनी इच्छा रखती है कि देवदास और पारो की शादी हो जाये, पर कौशल्या सभी के सामने इस रिश्ते से मना कर देती है और कहती है कि वे लोग निचले दर्जे के लोग हैं। सुमित्रा इस बेइज्जती को सह नहीं पाती और पारो की शादी मुखर्जी परिवार से अमीर एक 40 साल के बुड्ढे, ठाकुर भुवन चौधरी (विजयेन्द्र घटगे) से तय कर देती है, जो तलाक़शुदा और 3 बच्चों का बाप है। वो ये शादी बस इस कारण तय करती है, क्योंकि उस बुड्ढे के पास मुखर्जी परिवार से ज्यादा पैसे हैं।


title: देवदास (2002 फ़िल्म)

text: वहीं देवदास के पिता भी पारो के साथ देव की शादी के लिए मना कर देते हैं। इस कारण देव अपना घर छोड़ देता है और कोठे में रहने लगता है। वो पारो को एक झूठी चिट्ठी लिखता है कि उन दोनों के बीच कभी प्यार नहीं था। कोठे में उसकी मुलाक़ात चन्द्रमुखी (माधुरी दीक्षित) नाम की तवायफ़ से होती है, उसे देव से प्यार हो जाता है। जल्द ही देव को एहसास होता है कि उसने पारो को छोड़ कर गलती की है। वो उसके शादी के समय उसके पास वापस लौटता है, लेकिन पारो उसके साथ आने से मना कर देती है। वो उसे याद दिलाती है कि किस तरह उसने उसे अकेला छोड़ दिया था।


title: देवदास (2002 फ़िल्म)

text: पारो को पता चलता है कि उसका पति उससे बस अपने बच्चों की माँ बनने के लिये शादी किया है, लेकिन उसे सिर्फ अपनी पहली पत्नी से ही प्यार है। वो अपनी ओर से उन बच्चों का पूरी तरह ख्याल रखती है। वहीं पारो को हमेशा के लिए खो देने के कारण देवदास का दिल टूट जाता है, और वो वापस कोठे में बस जाता है और शराबी बन जाता है। जब देवदास के पिता मरने की स्थिति में आ जाते हैं तो वो अपने बेटे को देखने की इच्छा प्रकट करते हैं, लेकिन देव उनके पास उनके मरने के बाद आता है, वो भी शराब के नशे में धुत हो कर, और चला भी जाता है।


title: देवदास (2002 फ़िल्म)

text: शराब के कारण देवदास का हाल काफी बुरा हो जाता है और उसे पता चलता है कि अब शराब पीने से वो मर भी सकता है। वो ठीक होने के लिए अपने घर वापस आ जाता है। वहाँ उसे पता चलता है कि उसकी भाभी ने उसकी माँ से खानदान की तिजोरी की चाबी चुरा ली है। वो जब इस बारे में कुमुद से बात करता है तो वो उसकी माँ को बताती है कि देवदास ने ही चाबी चुराई है। उसकी माँ कुमुद की बातों में विश्वास कर लेती है और देवदास को घर से निकाल देती है। पारो को जब देवदास के हालत के बारे में पता चलता है तो वो चन्द्रमुखी के कोठे में आ कर उसे देवदास को शराब न पिलाने के बारे में कहती है, और उसे जल्द ही एहसास हो जाता है कि चन्द्रमुखी को देवदास से प्यार हो गया है। पारो अब देवदास से कहती है कि वो शराब पीना बंद कर दे, लेकिन वो उसकी कोई बात नहीं मानता और कहता है कि मरने से पहले अंतिम बार उसके घर के दरवाजे तक जरूर आएगा।


title: देवदास (2002 फ़िल्म)

text: एक दिन ट्रेन में देवदास की मुलाक़ात उसके कॉलेज के दोस्त, चुन्नी बाबू (जैकी श्रॉफ) से होती है। वो उसे अपने दोस्ती के नाम पर शराब पीला देता है। देवदास ये जानते हुए भी शराब पीता है, कि वो इस बार शराब पीने के बाद नहीं बच पाएगा। वो पारो को किया वादा निभाने के लिए पारो के घर जाता है। वो बाहर के दरवाजे के पास वाले पेड़ के नीचे गिर जाता है। पारो उसे देख कर उसके पास आने की कोशिश करती है, पर भुवन उसे देख कर नौकरों को दरवाजा बंद करने बोल देता है। देवदास को पारो की एक धुंधली सी छवि दिखती है और दरवाजा बंद हो जाता है। दरवाजे के पीछे पारो रोने लगती है और वहीं धीरे धीरे देवदास मौत के करीब बढ़ता जाता है। उसके मरते साथ ही पारो का दीया भी बुझ जाता है।


title: देवदास (2002 फ़िल्म)

text: फिल्म साउंडट्रैक मुख्य रूप से इस्माइल दरबार द्वारा रचित किया गया, जबकि गीत नुसरत बद्र द्वारा लिखे गए थे। इसमें पार्श्व गायिका श्रेया घोषाल (पार्वती के रूप में), कविता कृष्णमूर्ति (चन्द्रमुखी के रूप में), और उदित नारायण (देवदास के रूप में) शामिल हैं।


title: देवदास (2002 फ़िल्म)

text: श्रेया ने इस फिल्म के माध्यम से अपनी बॉलीवुड में शुरुआत की। उन्होंने संजय लीला भंसाली का ध्यान आकर्षित किया था, जिन्होंने उन्हें "सा रे गा मा" में एक प्रतिभागी के रूप में देखा और बाद में उन्हें पारो के चरित्र के लिए पार्श्वगायन करने का मौका दिया। श्रेया के गायन करियर में दर्ज पहला बॉलीवुड गीत "बैरी पिया" था। उन्होंने एल्बम में पांच गाने गाए और उनकी आलोचनात्मक प्रशंसा और सराहना हुई। उन्होंने "बैरी पिया" के लिए सर्वश्रेष्ठ महिला पार्श्व गायिका का प्रतिष्ठित राष्ट्रीय फिल्म पुरस्कार सहित कई पुरस्कार जीते।


title: पेरु, इंडियाना

text: पेरु मियामी काउंटी, इंडियाना, संयुक्त राज्य अमेरिका में एक शहर है। सन २००० की जनगढना के मुताबिक इसकी जनसंख्या 12,994 है।


title: वुडबर्न, इंडियाना

text: वुडबर्न एलेन काउंटी, इंडियाना, संयुक्त राज्य अमेरिका में एक शहर है। सन २००० की जनगढना के मुताबिक इसकी जनसंख्या 1,579 है।


title: विनचेस्टर, इंडियाना

text: विनचेस्टर रेंडौल्फ काउंटी, इंडियाना, संयुक्त राज्य अमेरिका में एक शहर है। सन २००० की जनगढना के मुताबिक इसकी जनसंख्या 5,037 है।


title: वाइटिंग, इंडियाना

text: वाइटिंग लेक काउंटी, इंडियाना, संयुक्त राज्य अमेरिका में एक शहर है। सन २००० की जनगढ़ना के मुताबिक इसकी जनसंख्या 5,137 है।


title: अमरूद

text: अमरूद ( वानस्पतिक नाम : "सीडियम ग्वायवा", प्रजाति सीडियम, जाति ग्वायवा, कुल मिटसी) एक फल देने वाला वृक्ष है। वैज्ञानिकों का विचार है कि अमरूद की उत्पति वेस्ट इंडीज़ से हुई है।


title: अमरूद

text: भारत की जलवायु में अमरूद इतना घुल मिल गया है कि इसकी खेती यहाँ अत्यंत सफलतापूर्वक की जाती है। पता चलता है कि १७वीं शताब्दी में यह भारतवर्ष में लाया गया। अधिक सहिष्ण होने के कारण इसकी सफल खेती अनेक प्रकार की मिट्टी तथा जलवायु में की जा सकती है। जाड़े की ऋतु में यह इतना अधिक तथा सस्ता प्राप्त होता है कि लोग इसे निर्धन जनता का एक प्रमुख फल कहते हैं। यह स्वास्थ्य के लिए अत्यंत लाभदायक फल है। इसमें विटामिन "सी' अधिक मात्रा में पाया जाता है। इसके अतिरिक्त विटामिन "ए' तथा "बी' भी पाए जाते हैं। इसमें लोहा, चूना तथा फास्फोरस अच्छी मात्रा में होते हैं। अमरूद की जेली तथा बर्फी (चीज) बनाई जाती है। इसे डिब्बों में बंद करके सुरक्षित भी रखा जा सकता है।


title: अमरूद

text: अमरूद के लिए गर्म तथा शुष्क जलवायु सबसे अधिक उपयुक्त है। यह गरमी तथा पाला दोनों सहन कर सकता है। केवल छोटे पौधे ही पाले से प्रभावित होते हैं। यह हर प्रकार की मिट्टी में उपजाया जा सकता है, परंतु बलुई दोमट इसके लिए आदर्श मिट्टी है। भारत में अमरूद की प्रसिद्ध किस्में इलाहाबादी सफेदा, लाल गूदेवाला, चित्तीदार, करेला, बेदाना तथा अमरूद सेब हैं।


title: अमरूद

text: अमरूद का प्रसारण अधिकतर बीज द्वारा किया जाता है, परंतु अच्छी जातियों के गुणों को सुरक्षित रखने के लिए आम की भाँति भेटकलम (इनाचिंग) द्वारा नए पौधे तेयार करना सबसे अच्छी रीति हैं। बीज मार्च या जुलाई में बो देना चाहिए। वानस्पातिक प्रसारण के लिए सबसे उतम समय जुलाई अगस्त है। पौधे २० फुट की दूरी पर लगाए जाते हैं। अच्छी उपज के लिए दो सिंचाई जाड़े में तथा तीन सिंचाई गर्मी के दिनों में करनी चाहिए। गोबर की सड़ी हुई खाद या कंपोस्ट, १५ गाड़ी प्रति एकड़ देने से अत्यंत लाभ होता है। स्वस्थ तथा सुंदर आकर का पेड़ प्राप्त करने के लिए आरंभ से ही डालियों की उचित छँटाई (प्रूनिग) करनी चाहिए। पुरानी डालियों में जो नई डालियाँ निकलती हैं उन्हीं पर फूल और फल आते हैं। वर्षा ऋतु में अमरूद के पेड़ फूलते हैं और जाड़े में फल प्राप्त होते हैं। एक पेड़ लगभग ३० वर्ष तक भली भाँति फल देता है और प्रति पेड़ ५००-६०० फल प्राप्त होते हैं। कीड़े तथा रोग से वृक्ष को साधारणात: कोई विशेष हानि नहीं होती।


title: अमरूद

text: अमरूद मीठा और स्वादिष्ट फल होने के साथ-साथ कई औषधीय गुणों से भरा हुआ है। सर्दियों में अमरूद खाने के फायदे ही फायदे हैं। दंत रोगों के लिए अमरूद रामबाण साबित होता है। अमरूद के पत्तों को चबाने से दांतों के कीड़ा और दांतों से सम्बंधित रोग भी दूर हो जाते हैं। इसके अलावा भी ये कई औषधीय गुणो के लिए जाना जाता है।


title: वेबदुनिया

text: वेबदुनिया एक भारतीय समाचार जालस्थल है। यह हिन्दी के साथ साथ तमिल, मलयालम, तेलुगू आदि भाषाओं में उपलब्ध है।


title: एटा

text: 2011 की जनगणना के अस्थायी आबादी के आंकड़ों के मुताबिक:एटा शहर की 2011 में जनसंख्या 1.32 लाख थी।जबकि एटा अर्बन क्षेत्र की जनसंख्या 1लाख 70 हजार है। क्षेत्र: 4,446 वर्ग किमी नगर निकायों की संख्या: 9 न्याय पंचायतों की संख्या: 72 तहसील की संख्या: 3 संसदीय निर्वाचन क्षेत्र की संख्या: 3 डिवीजन: अलीगढ़ ब्लॉक की संख्या: 8 ग्राम पंचायत की संख्या: 576 गांवों की संख्या: 883 असेंबली निर्वाचन क्षेत्र की संख्या: 4


title: एटा

text: =भाषा= यहां की मूल भाषा हिन्दी है।कहीं कहीं इंग्लिश और उर्दू भी प्रयोग की जाती है। =प्रशासनिक सेटअप= एटा उत्तर प्रदेश के 75 प्रशासनिक जिलों में से एक है। हैं।इसका मुख्यालय एटा में स्थित है।देश के अन्य सभी जिलों के मामले में, कलेक्टर और जिला मजिस्ट्रेट एटा जिला का प्रशासनिक प्रमुख है। जिले में 3 तहसील,4 नगरपालिका परिषद,8 ब्लॉक,5 नगर पंचायत,892 गांव,576 ग्राम पंचायत,18 पुलिस स्टेशन शामिल हैं।


title: एटा

text: =अर्थव्यवस्था= एटा जिला की अर्थव्यवस्था चरित्र में कृषि है। भूगोल और जलवायु धान, गन्ना, सूरजमुखी, तिलहन आदि जैसे फसलों के उत्पादन के लिए अनुकूल हैं। यह शहर ऐसे उत्पादों के संचय और विपणन के लिए एक नोडल बिंदु के रूप में व्यवहार करता है। कुछ एग्रोबी एन। पैलेसप्रोकैसिंग इकाइयों को छोड़कर, इस जिले में कोई बड़ा उद्योग नहीं है। =उद्योग= उद्योग क्षेत्र खनन और खनन विनिर्माण (पंजीकृत और अनियंत्रित) बिजली, गैस और जल आपूर्ति निर्माण सेवा क्षेत्र अन्य साधनों और भंडारण द्वारा परिवहन संचार बैंकिंग और बीमा रियल एस्टेट, आवास और व्यापार सेवाओं के स्वामित्व सार्वजनिक प्रशासन अन्य सेवाएं


title: एटा

text: =यातायात= उत्तर प्रदेश परिवहन निगम का बस स्टैण्ड व एटा डिपो की बसें सभी जिलों को जोड़तीं हैं। एटा शहर में बस व कार द्वारा ही पहुंचा जा सकता है, हालांकि यहाँ पर रेलवे स्टेशन भी है पर रेल केवल एटा से अवागढ़,जलेसर,बरहन जं ,टूंडला जं तथा मितावली-एत्मादपुर-अग्राफोर्ट तक ही जाती है वो भी सवारी कम मालगाडी अधिक है, सवारी डिब्बों के नाम पर मात्र 8 डिब्बे ही लगे हैं जिनमें केवल दैनिक-यात्री ही यात्रा करते है, क्योंकि यह उत्तर प्रदेश के अलीगढ डिवीजन के अन्दर आता है व दिल्ली से कानपुर वाले मार्ग पर जिसे ग्रांट ट्रंक रोड (NH-91या N H -24) या पूर्व नाम शेरशाह सूरी मार्ग भी कहते हैं पर स्थित है इसलिए यहाँ बस के द्वारा आराम से पहुंचा जा सकता है। यह भारत की राजधानी दिल्ली व उत्तर प्रदेश के औद्योगिक नगर कानपुर दोनों से ही सामान दूरी लगभग २०० कि० मी० दूर स्थित है। यह आगरा से 85 किमी अलीगढ़ से 70 किमी, कासगंज से 30 किमी ,फर्रुखाबाद से 105 किमी, फिरोजाबाद से 70 किमी इटावा से 110 किमी,मैनपुरी से 55 किमी ,शिकोहाबाद से 52 किमी पटियाली से 31 किमी सहावर से 32 किमी सकीट से 17 किमी जलेसर से 40 किमी मारहरा से 22 किमी निधौली कलां से 17 किमी दूर है।


title: एटा

text: =पर्यटन स्थल = प्रवासी व अप्रवासी पक्षियों की शरणस्थली बन चुका पटना पक्षी विहार उत्तर प्रदेश के एटा जिले की जलेसर तहसील में स्थित है। जलेसर - सिकन्दराराऊ राजमार्ग पर एटा से 45 किमी दूर तथा जलेसर से पांच किमी दूर स्थित इस अभयारण्य को सन 1990 में एक संपूर्ण अभयारण्य घोषित किया गया था। यहाँ का औसत तापमान गर्मियों में 47 डिग्री सेल्सियस व सर्दियों में 4 डिग्री सेल्सियस तक पहुँच जाता है। पटना पक्षी विहार बहुत पुराने खजूर के वृक्षों से घिरा एक विशाल जलाशय है,जिसकी खुदाई में प्रागैतिहासिक साक्ष्य भी मिले हैं। कहा जाता है कि यह मगध के सम्राट जरासंध के मित्र कालिया का वन था, जहाँ उसका महल था। उसके महल के खंडहर और जमीन के नीचे दबे अवशेष कुछ ऐतिहासिक सत्य की गवाही देते हैं। यहाँ मिले सोने व चांदी के सिक्के द्वापर युग के बताये जाते हैं। करीब 107 हेक्टेयर क्षेत्र में फैले पटना पक्षी विहार में स्थानीय व प्रवासी पक्षियों के झुण्ड, खजूर के पेड़ों से आच्छादित वन तथा विशाल झील का प्राकृतिक सौन्दर्य यहाँ के आकर्षण का प्रमुख केंद्र है। वर्ष 1999 में वन्य प्राणी विशेषज्ञों के द्वारा की गयी गणना के अनुसार पटना पक्षी विहार में लगभग 175 प्रजातियों के प्रख्यात पक्षी यहाँ प्रवास करते हैं। इनमें से लगभग 65 प्रजातियाँ के दुर्लभ पक्षी साईबेरिया, चीन, मंगोलिया तथा अन्य बाहरी देशों से यहाँ आते हैं। शीतकाल (लगभग अक्टूवर नवम्बर के मध्य से) शुरू होते ही यहाँ प्रवासी पक्षियों का आगमन प्रारंभ हो जाता है | अनुकूल मौसम में यहाँ लगभग 75 हजार विभिन्न प्रजातियों के पक्षिओं का विशाल झुण्ड एक साथ देखा जा सकता है। यहाँ आने वाले पक्षियों में सबसे सुन्दर पछी ' कौरमोरेंट ' है। यह काफी हद तक कनकउआ से मिलता - जुलता है। इसे गनहिल नाम से भी जाना जाता है। एक ऐसा पक्षी है जिसे ' आर्टिकटोन ' के नाम से जाना जाता है, जिसकी गति सर्वाधिक तीव्र है। इनमें सबसे अधिक दुस्साहसी पछी ' उर्न ' है। यह हिमालय की बर्फीली चोटियों को लांघता हुआ यहाँ आता है। यहाँ आने वाले मेहमान पक्षियों में हिमालयन, वीयरदडे, वल्चर, फ्लोवरपैक, फायर विस्टेड फ्लोवर पिकड़, गूज आदि विशेष उल्लेखनीय हैं। धार्मिक दृष्टि से भी इसका चमत्कारिक महत्व है। यहाँ के वन में 30 फुट से भी अधिक गहराई तक लम्बा एक शिवलिंग भी है, जोकि एक मंदिर के अन्दर स्थित है। दरगाह हज़रत मख़्दूम अब्दुल ग़फ़ूर शाह सफ़वी ज़िला मुख्यालय के होली मुहल्ला में स्थित है आप "सिलसिला ऐ चिश्तिया और सफविया खादिमिया" के बहुत बड़े सूफी हैं,आप के बहुत से चमत्कार जगज़ाहिर है आज भी आपकी दरगाह पर हज़ारो निःसन्तान दम्पति संतान के लिये अर्ज़ी लगाते है और एक साल के अंदर ही ईश्वर की इच्छा से संतान सुख प्राप्त करते हैं और फिर वार्षिक उर्स के मौके पर अपनी संतानों को मेवा,मिष्ठान और सिक्कों से तुलवाते हैं आप का उर्स इस्लामिक माह जमादिउस्सानी की 22 से 25 तारीख़ तक बड़े ही धूमधाम से मनाया जाता है, इस समय दरगाह से सज्जादा नशीन हाजी मुहम्मद इस्लाम सफ़वी साहब हैं। एटा से 22 किमी. दूर अवागढ़ में अवागढ़ किला स्थित है।यह अभी भी अच्छी हालत में है।अवागढ़ एक नगर पंचायत है। यह कई रंगों और विरोधाभासों का एक शहर है। यहां क्षत्रिय वंश के जादौन शासकों ने 108 एकड़ के प्राचीन किले का निर्माण किया, जिन्होंने करौली से प्रवास के बाद 12 वीं शताब्दी में एक छोटे से माउण्ड पर इस शानदार किले का निर्माण किया था, जो कि हरे रंग के घास के मैदानों से घिरा हुआ एक सुन्दर किला है।आगरा में अवागढ़ के राजा बलवंत सिंह जी के नाम पर एक कॉलेज बनाया गया। जिसका नाम राजा बलबन्त सिंह कालेज रखा। उन्होंने कॉलेज के निर्माण में सैकड़ों एकड़ भूमि एवं धन का दान किया था । उन्होंने शांतिनिकेतन की स्थापना के लिए रवींद्र नाथ टैगोर की भी मदद की। एटा से 3 किमी. दूर एटा रेलवे स्टेशन के नजदीक गुरुकुल विद्यालय स्थित है। यहां की यज्ञशाला प्रसिद्ध है। एटा से 20 किमी. दूर अचलपुर रोड पर प्रसिद्ध बौद्घ स्मारक स्थित है। एटा शहर में स्थित इस मंदिर का निर्माण संवत 1924 में राजा दिलसुख राय बहादुर ने करवाया था | मंदिर निर्माण के साथ ही इसके आसपास के पूरे क्षेत्र का नामकरण भी कैलाशगंज हो गया है | धरातल से इस मंदिर की चोटी तक की ऊँचाई करीब 200 फुट है, जबकि शिवजी की चतुर्मुखी मूर्ति धरातल से लगभग सवा सौ फुट की ऊँचाई पर स्थित है | जमीन से लेकर मूर्ती तक का पूरा आधार ठोस है,धरातल से शिवजी की चतुर्मुखी मूर्ति तक के गर्भ स्थल में किसी प्रकार का खोखलापन नहीं है, इस ठोस गर्भ पर ही दीप के आकार में शिवजी के चारों दिशाओं में उभरे मुखों की सफ़ेद पत्थर से निर्मित मूर्ति रखी गयी है, मूर्ति के समीप ही सफ़ेद पत्थर से ही निर्मित नंदी की मूर्ति स्थापित है | इसके अलावा मूर्ति की दो विपरीत दिशाओं उत्तर व दखिण में क्रमश: गणेश व माँ पार्वती की सफ़ेद पत्थर से ही निर्मित आदमकद मूर्तियाँ स्थापित की गयी हैं | मंदिर की छत पर अजन्ता व अलोरा की तरह ही शानदार भित्ति चित्रों को उकेरा गया है, जिन्हें देखते ही श्रद्धालु खो जाते हैं | मंदिर के अन्दर पांच मंजिलों में अर्थात चतुर्मुखी मूर्ति की ऊँचाई तक 16 कमरे हैं | इसके अलावा मंदिर के धरातल के प्रांगण में एक ओर काफी विशाल सरोवर है जिसमें उतरने के लिए सीढ़ियाँ बनाई गयी हैं, सरोवर उपेक्षा के कारण ख़राब हालत में है | मंदिर के एक ओर बाग़ के लिए विशाल स्थान है, जो कि उपेक्षा का शिकार है |


title: एटा

text: 108 सीढ़ियाँ चढ़नी पड़ती हैं :


title: एटा

text: मंदिर में ऊपर चढ़ने के लिए श्रद्धालुओं को 108 सीढियाँ चढ़नी पड़ती हैं, सीढियाँ 70 फुट की ऊंचाई के बाद तीन भागों में विभक्त हो जाती हैं, सबसे बाईं ओर की सीढ़ियाँ मंदिर में ऊपर जाने के लिए व दायीं ओर की सीढ़ियाँ नीचे उतरने के लिए हैं जबकि बीच में विश्राम स्थल बनाया गया है जिनका इस्तेमाल चढ़ते वक्त थक जाने वाले यात्री करते हैं |


title: एटा

text: शिवरात्रि और सावन में लगता है मेला :


title: एटा

text: फाल्गुन माह में शिवरात्रि महापर्व और श्रावण मास के दौरान मंदिर में मेले लगते हैं, इन पर्वों पर लाखों श्रद्धालुओं की भीड़ उमड़ती है, सावन के पूरे माह में पड़ने वाले सोमवार को भक्तों की विशेष भीड़ रहती है | सावन के सोमवार और महाशिवरात्रि के दौरान भक्तजन कांवरों में गंगाजल भरकर कोसों दूर की लम्बी पदयात्रा करके कैलाश मंदिर में शिवजी का जलाभिषेक कर मनौती मांगते हैं |


title: एटा

text: मंदिर के बारे में अन्य महत्वपूर्ण बातें :


title: एटा

text: 1. किवदंती के अनुसार कैलाश मंदिर के नीचे एक सुरंग है जो कासगंज तक खुदी थी, सुरंग का द्वार मंदिर के ठीक नीचे है लेकिन सुरंग का द्वार सालों से बंद है जिसके कारण किसी के पास कोई ठोस जानकारी नहीं है की सुरंग कहाँ तक जाती है|


title: एटा

text: 2. भारत में कहीं भी नहीं है ऐसी शिवजी की चतुर्मुखी मूर्ती |


title: एटा

text: 3. सवा सौ फुट के ठोस गर्भ स्थल पर स्थित है अदभुत प्रतिमा |


title: एटा

text: 4. पूरे उत्तर प्रदेश और उत्तराखंड में नहीं है इतना उंचा शिवजी का मंदिर |


title: एटा

text: 5. धरातल से 200 फुट ऊंचा है कैलाश मंदिर |


title: एटा

text: एटा का काली मंदिर 43 साल पहले बना था। इस मंदिर को एटा के ही रहने वाले रामबाबू वाष्र्णेय ने बनवाया था। मंदिर में खास बात यह है कि यहां काली माता की आदमकद प्रतिमा स्थापित है, जोकि अपने आप में आकर्षक लगती है। यह प्रतिमा बरबस ही सबका ध्यान अपनी ओर खींच लेती है। शुरूआत में जब यह प्रतिमा स्थापित की गई तो यह मंदिर इतना भव्य नहीं था जितना कि आज है, लेकिन श्रद्धालुओं के बीच मंदिर की मान्यता काफी रही और इसका विकास कराने के लिए शहर के तमाम श्रद्धालु आगे आते गए और विकास कराते गए। धीरे-धीरे काली मंदिर के बराबर ही पथवारी मंदिर विकसित किया गया, जहां कई मंदिर हैं और उसमें मां दुर्गा समेत सभी देवी-देवताओं की मूर्तियां स्थापित हैं। यह सिद्ध मंदिर रेलवे रोड़ पर स्थित है। यहां हर साल होली पर मेला लगता है। यह मंदिर जी.टी.रोड़ पर स्थित है। इसका निर्माण संत धन्नो बाई ने करवाया था। इसमें एक कांच का शीशमहल है। एटा की महाकाली का देश भर में डंका बजता है। स्थानीय कलाकारों की प्रतिभा और उनके हैरतअंगेज कारनामों के साथ माता महाकाली का रूप लोगों को रोमांचित करता है। जिले में कला को जीवंत करते काली मंडलों ने देशभर में खूब नाम कमाया है। 40 साल पहले शहर में कई काली मंडल रामनवमी और नवरात्र के मौके पर शहर भर में अपनी प्रतिभा दिखाते थे। इन मंडलों में 25 से 30 कलाकार होते हैं, जो कि विभिन्न धार्मिक स्वरूप धरकर शहर में जगह-जगह लोगों का मनोरंजन करते हैं। वहीं विशेष प्रदर्शन होता है काली की तलवारबाजी। काली मंडल का प्रमुख सदस्य माता महाकाली का रौद्र रूप धरकर, हाथ में तलवार लेकर निकलते हैं। बताया जाता है कि काफी वर्ष पूर्व स्व. रम्मू पान वाले, रमेश कुमार, उस्ताद कालीचरन ने मिलकर काली मंडल की परंपरा शुरू की। शुरू-शुरू में अलग-अलग मोहल्ले के लोग मिलकर धार्मिक पात्रों की भूमिका निभाते। धीरे-धीरे काली मंडलों का चलन कई मेलों और कार्यक्रमों में होने लगा। समय बदला तो काली मंडलों का महत्व बढ़ा। रामनवमी और नवरात्र पर निकलने वाली शोभायात्रा में बाहरी जिलों से आने वाले लोग काली मंडलों को बुक कर जाते हैं। जिले के काली मंडलों के प्रदर्शन ने एटा का नाम चमकाया है।


title: एटा

text: यह एटा जिला का एक प्राचीन मंदिर शिव मंदिर है। यह मुख्यालय से अलीगंज रोड पर 22 किमी दूर गोलाकुआं चौराहा के समीप परसोंन में काली नदी के तट पर स्थित है। यहाँ पर महर्षि परशुराम ने तपस्या की थी। उसी जगह पर यहाँ एक शिवलिंग प्रकट हुई। जब शिवलिंग भूगर्भ से प्रकट हुई तो उसके आधिपत्य को लेकर वहाँ परसोंन गाँव के लोगों और वहीं से 4 किमी दूर स्थित जमलापुर गाँव के लोगों मे विवाद हुआ। विवाद न्यायालय तक पहुँचा परन्तु कोई न्यायाधीश फैसला नहीं कर पाया। अतः ये फैसला दोनों पक्षों ने शिवलिंग पर ही छोड़ दिया । दोनों पक्ष शिवलिंग को बीच में करके अपने गाँव की दिशा की तरफ बैठ गये। परसोंन के व्यक्ति उत्तर दिशा में और जमलापुर के व्यक्ति दक्षिण दिशा में बैठे और शिवलिंग की पूजा की तत्पश्चात दोनों ने भगवान शंकर से प्रार्थना की कि आप जिससे पूजा और सेवा कराना चाहते है आप उसकी तरफ झुक जायें। इतनी प्रार्थना करके दोनों पक्ष अपने घर चले गये। और अगले दिन जब सुबह दोनों पक्ष वहाँ पहुचें तो सभी ने शिवलिंग को दक्षिण मे झुका हुआ पाया। तभी से आज तक वो शिवलिंग दक्षिण की तरफ झुकी है।जिसकी वजह से गाँव जमलापुर के माली लोंगों को उसकी पूर्ण जिमेदारी दे दी गई। प्रत्येक वर्ष देवछठ और शिवरात्रि को वहाँ विशाल मेला लगता है जो कम से कम दस दिन चलता है। दूर दूर से कावंडिया कावंड लाकर भगवान शिव का जलाभिषेक करते हैं। प्रत्येक वर्ष श्रावण के प्रत्येक सोमवार को वहाँ भक्तों बहुत भीड़ होती है।


title: एटा

text: =ऐतिहासिक स्थल= एटा से 20 km दूर अवागढ़ किला और एटा से 20 km दूर अतरंजी खेड़ा काफी प्राचीन ऐतहासिक स्थल है। =वास्तुकला= यहां की वास्तुकला मथुरा और ब्रज के समान ही है। =एटा में कहांं ठहरने = सभी प्रमुख सुविधाओं और आस-पास के प्रमुख आकर्षणों के आसपास स्थित रणनीतिक स्थानों पर स्थित, एटा के होटल मध्यम कीमतों पर मेहमानों को आवास, भोजन और अन्य आवश्यक सुविधाएं प्रदान करते हैं। होटल माया पैलेस, होटल समीर प्लाजा, होटल रामेश्वरम, होटल ग्रैंड स्पाइस, होटल वंदना पैलेस, होटल शिखर,होटल श्री जी पैलेस आदि।


title: एटा

text: =जलस्रोत= यहां की भूमि काफी उपजाऊ है,इसलिए यहां पानी की कोई कमी नहीं है। गंगा नदी के पास स्थित होने के कारण यहां का पानी मृदु और ठंडा होता है। हालाकि जहां पानी की ज्यादा जरूरत होती है वहां एटा नगर पालिका पानी उपलब्ध कराती है।


title: एटा

text: =स्वास्थ्य= शहर में जिला अस्पताल,जिला महिला अस्पताल,नेत्र अस्पताल की उपलब्धता है। और तो और यहां मेडीकल कॉलेज भी निर्माणाधीन है। =शैक्षिक संस्थान= प्राथमिक विद्यालयों की संख्या: 2315 यूपी की संख्या स्कूल (6 से 8): 1322 हाई स्कूलों की संख्या (9 से 10): 671 पीजी कॉलेजों की संख्या: 75 एटा में शैक्षणिक संस्थान हैं जिनमें शामिल हैं:आर्ष गुरुकुल एटा, सरस्वती विद्या मंदिर, सेंट पॉल का सीनियर सेकेंडरी स्कूल, असीसी कॉन्वेंट स्कूल (सीनियर + जूनियर), लिमरा इंटरनेशनल स्कूल, बी.एस.डी. पब्लिक स्कूल, बीपीएस पब्लिक स्कूल (ICSE & ISC), अगापे स्कूल, केंद्रीय विद्यालय, जवाहर नवोदय विद्यालय, ज्ञान भारती इंटर कॉलेज, ट्यूलिप पब्लिक स्कूल, श्री राम बाल भारती उच्चतर माध्यमिक विद्यालय, डॉ। लोकमन दास पब्लिक स्कूल, एपेक्स पब्लिक स्कूल, एसबी पब्लिक स्कूल,क्रिश्चियन एग्रीकल्चरल इंटर कॉलेज, जीआईसी इंटर कॉलेज (राजकीय इंटर कॉलेज, एटा, यूपी के प्रतिष्ठित स्कूलों में से एक है। 1914 में स्थापना के 100 साल पूरे हो गए। इसमें कुछ सर्वश्रेष्ठ प्रशासक, कुलपति, अन्य शिक्षाविद पैदा करने का गौरव प्राप्त है। सैन्यकर्मी, डॉक्टर, उद्योगपति और कई अन्य लोगों के इंजीनियर), अविनाश सहाय आर्य इंटर कॉलेज, गांधी स्मारक कॉलेज, जेएलएन पी. जी.कॉलेज, प्रिंटिस गर्ल्स कॉलेज, जीजीआईसी इंटर कॉलेज, गवर्नमेंट पॉलिटेक्निक कॉलेज, गवर्नमेंट आई.टी.आई और लक्ष्मी बाई इंटर कॉलेज, श्री भूमि राज सिंह लीला देवी महाविद्यालय लरामपुर अलीगंज एटा, गंजडुंडवारा पीजी कॉलेज, डॉ। जेड.एच. डिग्री कॉलेज और जवाहरलाल नेहरू डिग्री कॉलेज एटा, श्री भोले नाथ जी पब्लिक स्कूल एटा, एस. के.डिग्री कॉलेज एटा।


title: एटा

text: =खेल= कुश्ती,कबड्डी,फुटबॉल और क्रिकेट यहां के लोगों के द्वारा खेले जाने वाले प्रमुख खेल हैं। =पार्क और मनोरंजन= शहर में मेहता पार्क,शिवदत्त उद्यान,शहीद भगत सिंह पार्क, इंद्रपुरी पार्क प्रमुख हैं।  एटांं के इलाकों में मौज-मस्ती और मनोरंजन के लिए आदर्श स्थानों में घण्टा घर, हाथी गेट, ठंडी सड़क और मेहता पार्क शामिल हैं। टांगी भारतीय समोसा शिकोहाबाद रोड़ में प्राथमिक आकर्षण हैं। एटा के स्थानीय लोग आमतौर पर बाहर जाने के लिए इन स्थलों को पसंद करते हैं। एटा में समय समय पर कार्यक्रम आयोजित होते रहते हैं। एटा महोत्सव भी होता है। यहां के लोग खेलों के बहुत शौकीन हैं।


title: एटा

text: =बाजार= एटांं में विभिन्न प्रकार की दुकानें हैं, जो वस्त्र और अन्य स्थानीय रूप से निर्मित वस्तुओं को बेचती हैं। एटा के नज़दीक अवागढ़ शहर में कई आभूषण भंडार, सोने के आभूषणों की दुकानें, मिठाइयों और कपड़ों की दुकानों की बिक्री होती है। एटांं के समीप स्थित जलेसर शहर पीतल से बनी वस्तुओं के लिए प्रसिद्ध है, जिसमें सुंदर डाली की घंटियाँ शामिल हैं। यहां का मुख्य बाजार घंटाघर, हाथी गेट, बाबूगंज, गांधी मार्केट, शाह पैलेस,दास मार्केट, मंगल बाजार, पीपल अड्डा, आगरा रोड़ चुंगी प्रमुख हैं। शहर में मात्र एक मॉल उपलब्ध है।


title: एटा

text: =उपयोगी सेवाएं= घंटाघर, जी.टी रोड, रेलवे रोड, पीपल अड्डा हार्डवेयर और हर तरह के सामानों के प्रमुख केंद्र हैं।


title: एटा

text: =न्याय= जनपद न्यायालय, जिला जेल, किशोर न्यायालय, प्रोजेक्ट दीदी


title: एटा

text: =पुलिस= सिटी कोतवाली,देहात कोतवाली,महिला थाना आदि।


title: एटा

text: =सामरिक महत्व= एटा का इतिहास स्वर्णिम रहा है। सामरिक दृष्टि से शेर शाह सूरी द्वारा बनवाई गई सड़क जी. टी. रोड़ (ग्रांड ट्रक रोड)वर्तमान में राष्ट्रीय राजमार्ग-91 एटा के मध्य से होकर गुजरती है। सामरिक दृष्टि से एटा पूर्वी उत्तर प्रदेश को राजधानी दिल्ली से जोड़ता है।


title: एटा

text: =मीडिया और संचार= हालांकि एटा बहुत बड़ा महानगर नहीं है, इसलिए यहां ज्यादा न्यूज चैनल नहीं है। द न्यूज एकमात्र चैनल है। किन्तु यहां पर ज्यादातर न्यूज पेपर उपलब्ध हैं। दैनिक जागरण, अमर उजाला, दैनिक भास्कर आदि न्यूज पेपर उपलब्ध हैं। यहां आकाशवाणी का केंद्र भी है। =उललेखनीय व्यक्ति= पंडित शिवदत्त,रोहनलाल चतुर्वेदी,गोस्वामी तुलसीदास जी एटा के ही सुपुत्र थे।


title: एटा

text: =नजदीक जिले= *कासगंज


title: एटा

text: *हाथरस


title: एटा

text: *फ़िरोज़ाबाद


title: एटा

text: *मैनपुरी


title: एटा

text: *इटावा


title: एटा

text: *फ़र्रूख़ाबाद


title: एटा

text: *अलीगढ़


title: एटा

text: *मथुरा


title: एटा

text: *आगरा


title: गोण्डा

text: यह भारत के प्रान्त उत्तर प्रदेश के एक प्रमुख जिला गोंडा जिले का मुख्यालय है जो पूर्व में बस्ती, पश्चिम में बहराइच, उत्तर में बलरामपुर तथा दक्षिण में बाराबंकी और फैजाबाद से घिरा हुआ है। यहाँ की जिला जेल में काकोरी काण्ड के एक प्रमुख क्रान्तिकारी राजेन्द्रनाथ लाहिड़ी को निर्धारित तिथि से दो दिन पूर्व १७ दिसम्बर १९२७ को बेरहम ब्रिटिश सरकार द्वारा फाँसी दी गयी थी।


title: गोण्डा

text: गोण्डा २६° ४७' तथा २७° २०' उत्तरी अक्षांश के मध्य एवं ८१° ३०' तथा ८२° ४६' देशान्तर के मध्य में स्थित है। जनपद का कुल क्षेत्रफल 4003 वर्ग कि0मी0 है जो देवीपाटन मण्डल के कुल क्षेत्रफल का 28.13 प्रतिशत है। इस जनपद में 04 तहसीलें गोण्डा, मनकापुर, करनैलगंज एवं तरबगंज है। इन तहसीलों में तहसील गोण्डा का क्षेत्रफल 1249.48 वर्ग कि0मी0, तहसील मनकापुर का 763.70 वर्ग कि0मी0, तरबगंज का 963.31 वर्ग कि0मी0 व करनैलगंज का 1026.51 वर्ग कि0मी0 है। इस प्रकार जनपद गोण्डा के कुल क्षेत्रफल का 31.21 प्रतिशत तहसील गोण्डा, 19.07 प्रतिशत तहसील मनकापुर, 24.06 प्रतिशत तहसील तरबगंज व 25.64 प्रतिशत तहसील करनैलगंज का क्षेत्रफल है।


title: गोण्डा

text: गोण्डा प्राचीन काल में कोशल महाजनपद का भाग था, मुगलों के शासन में यह फरवरी १८५६ तक अवध का हिस्सा था और मुगलों के आधीन था जिसे बाद में अंग्रेजों ने कब्ज़ा लिया।


title: गोण्डा

text: ऐसा माना जाता है कि प्राचीन समय में अयोध्या के राजा भगवान श्रीराम की गायें इस क्षेत्र में चरा करती थी, जिससे इस क्षेत्र का नाम "गोनर्द" पड़ा। यही कालान्तर में अपभ्रंश होकर गोण्डा कहलाया। आज भी बहुत से ग्रामीण "गोण्डा" को "गोंड़ा" कहते हैं। गोण्डा को महाभाष्यकार पतंजलि की जन्मभूमि भी माना जाता है। पतंजलि को "गोनर्दीय पतंजलि" भी कहा जाता है। यहाँ स्थित "सूकरखेत", जो सूकरक्षेत्र का ही अपभ्रंश है, तुलसीदास जी की जन्मस्थली माना जाता है। गोण्डां मुख्यालय से दक्षिण 35 कि.मी. पर उमरी बेगमगंज में मां बाराही का विश्व का एकमात्र बड़ा ही पुरातन मंदिर है और इसी दिशा में गोण्डा से 37 कि. मी की दूरी पर पसका (सूूूकरखेत) मे प्रसिद्ध बाराह भगवान मन्दिर है।तथा यही पर तुुुलसीदास जी के गुुरू नरिहरदास जी का आश्रम भी यही है। गोंण्डा में श्री दुःख हरणनाथ मंदिर, काली भवानी, खैरा भवानी, हनुमानगढ़ी, सुरसा मंदिर प्रमुख मंदिर हैं व गोण्डा से 35 कि. मी उत्तर खरगुपुर में एशिया का सबसे बड़ा शिवलिंग बाबा पृथ्वीनाथ मंदिर का है जो पांडव द्वारा स्थापित है और गोण्डा का गौरव बड़ा रहै है इन्ही के समीप झाली धाम में कामधेनु गौ और विशालकाय कछुए देश विदेश के पर्यटको की उत्सुक्ता का केंद्र है गोण्डा के नवाबगंज में पार्वती अरगा पक्षी विहार है जहां देशी व विदेशी पक्षीयों का दर्शन होता है और मुख्यालय से उत्तर में धानेपुर के समीप एक बहुत बड़ी मनोरम सोहिला झील भी है जिसके पास धरमेई गाँव सुप्रसिद्ध कथाव्यास श्रद्धेय श्रीकृष्णानंद व्यास जी की जन्मस्थली भी है।  गोंडा के बीचोंबीच गाँधी पार्क में गांधी जी की बहुत बड़ी मुर्ति स्थित है।


title: गोण्डा

text: "बाबा बालेश्वर नाथ मंदिर "- ये मंदिर गोंडा शहर से 17 किलोमीटर दूर स्थित है बाबा बालेश्वर नाथ बहुत ही प्राचीन मंदिर है यह गोंडा फैजाबाद रोड पर स्थित डुमरियाडीह बाजार से तरबगंज रोड पर बाल्हाराई ग्राम सभा में स्थित है मान्यता है कि यहाँ स्थित शिवलिंग श्वायाम्भू है औरंगजेब के शाशन काल में इस शिवलिंग पर आरे से प्रहार किया गया था ज़िसका चिन्ह आज भी विद्यमान है तथा इसी के आसपास 7 कोस में बिसेन राजपूत जो कि कालांतर में गौरहा बिसेन क्षत्रिय कहे जाते हैं यहीं निवास करते हैं,और यहीं पूरब में इमिलिया वरजोतपुरवा में वीर क्षत्रिय चक्रवर्ती सम्राट पृथ्वीराज चौहान जी के वंशज की २४ शाखाओं में से १८ वीं शाखा अवध के राजा श्री बच्छराज कुँवर जी के वंशज श्री कल्पनाथ चौहान के प्रपौत्र रामदुलारे चौहान s/o नागेश्वर चौहान जी की संताने निवास करती हैं।


title: गोण्डा

text: इसी स्थानों पर चंदेलों की भी बस्तियां पाई जाती है, जिसमें हरिश्चंद्र सिंह चंदेल (पूर्व प्रधान) मुकुंदपुर निकट (माँ बाराही स्थल) अपने कर्तव्यों ,ईमानदारी और कर्मठता केे लिए विख्यात हैं, उनके प्रपौत्र विजय सिंह चंदेल 2015 में उत्तर प्रदेश अवार्ड सोसाइटी द्वारा अन्य कई जिले,राज्य एवं राष्ट्रीय स्तर के पुरष्कारों से नवाज़े जा चुके हैं। उन्होंने अपनी शुरुआती शिक्षा जिले के माने जाने संस्थान फातिमा से की है। वह जिले में कई मुहिम भी स्कूली शिक्षा के दौरान चला चुके है जैसे , नशा मुक्ति, स्वरोजगार, गरीबी उन्मूलन ।


title: गोण्डा

text: "स्वामी नारायण मंदिर छपिया" गोंडा जिला मुख्यालय से पूरब की ओर छपिया में श्री घनश्याम जी का भव्य एवम् विशाल मंदिर है जहां पर दूर दूर से सैलानी घूमने आते हैं , यहीं घनश्याम जी की जन्मस्थली भी है।


title: गोण्डा

text: अपने समय के जिले के होनहार विद्यार्थी रहे विजय न कि कुसल वक्ता बल्कि एक अच्छे छात्रनेता भी रहे है, छात्रों की समस्या को सड़क से संसद तक पहुचाने का काम करतें हैं। ,ज्ञातव्य हो कि "विजय सिंह चंदेल" इस समय इलाहाबाद विश्वविद्यालय में जिले की गरिमा बढ़ा रहें है । और देश की सर्वोच्च सेवा UPSC की तैयारी कर रहे है, उसके साथ साथ गरीबों और शोषितों की आवाज भी मुखर कर रहे है।


title: गोण्डा

text: ऐसी प्रतिभा पर न कि जिले बल्कि देश को गुमान है।


title: गोण्डा

text: गोण्डा जंक्शन रेलवे स्टेशन यातायात के लिये एक महत्वपूर्ण स्टेशन है। यहाँ से देश की सभी दिशाओं के लिये ट्रेन मिलती हैं, गोण्डा पूर्वोतर रेलवे का एक महत्वपूर्ण स्टेशन है, जो लखनऊ और गोरखपुर के बीच में पड़ता है। यात्री सुविधा के मामले में गोण्डा रेलवे स्टेशन अव्वल है। गोण्डा प्रदेश की राजधानी लखनऊ, फैज़ाबाद, बलरामपुर एवं बहराइच से सड़क मार्ग द्वारा बहुत अच्छी तरह से जुड़ा हुआ है। प्रदेश के अन्य बड़े शहरों जैसे इलाहाबाद, वाराणसी, कानपुर, बरेली आदि तथा राष्ट्रीय राजधानी दिल्ली को मोटर मार्ग द्वारा नियमित परिवहन बस सेवायें हैं।


title: देवरिया

text: देवरिया (Deoria) भारत के उत्तर प्रदेश राज्य के देवरिया ज़िले में स्थित एक नगर है। यह ज़िले का मुख्यालय भी है।


title: देवरिया

text: जिले के बारे में यह जनपद 26 ° 6′ उत्तर और 27 ° 8′ से 83 ° 29′ पूर्व और 84 ° 26′ पूर्वी, देशांतर के बीच स्थित है, जिसमें से 1994 में जनपद कुशीनगर को देवरिया जिले के उत्तर-पूर्व भाग को लेकर बनाया गया. जनपद देवरिया उत्तर में जनपद कुशीनगर, पूर्व में जनपद गोपालगंज और सिवान (बिहार राज्य), दक्षिण में मऊ और बलिया तथा पश्चिम में गोरखपुर जनपद से घिरा है. देवरिया जनपद का मुख्यालय गोरखपुर से सड़क मार्ग से 53 किमी दुरी पर पूर्व में स्थित है।.घाघरा, राप्ती और छोटी गंडक इस जनपद की मुख्य नदियां हैं.देवरिया जनपद 16 मार्च 1946 को गोरखपुर जनपद का कुछ पूर्व-दक्षिण भाग लेकर बनाया गया. ऐसा माना जाता है की देवरिया नाम, ‘देवारण्य’ या शायद ‘देवपुरिया’ से उत्तपन्न हुआ . आधिकारिक राजपत्रों के मुताबिक, जनपद का नाम ‘देवरिया’ इसके मुख्यालय के नाम से लिया गया है और ‘देवरिया’ शब्द का मतलब आमतौर पर एक ऐसा स्थान, जहां मंदिर हैं . नाम ‘देवरिया’ एक जीवाश्म (टूटी हुई) शिव मंदिर द्वारा अपने उत्तर में ‘कुर्ना नदी’ की ओर से उत्पन्न हुआ। भूभाग के बारे में यह जनपद 26 ° 6′ उत्तर और 27 ° 8′ से 83 ° 29′ पूर्व और 84 ° 26′ पूर्वी, देशांतर के बीच स्थित है, जिसमें से 1994 में जनपद कुशीनगर को देवरिया जिले के उत्तर-पूर्व भाग को लेकर बनाया गया. जनपद देवरिया उत्तर में जनपद कुशीनगर, पूर्व में जनपद गोपालगंज और सिवान (बिहार राज्य), दक्षिण में मऊ और बलिया तथा पश्चिम में गोरखपुर जनपद से घिरा है. देवरिया जनपद का मुख्यालय गोरखपुर से सड़क मार्ग से 53 किमी दुरी पर पूर्व में स्थित है।.घाघरा, राप्ती और छोटी गंडक इस जनपद की मुख्य नदियां हैं.सेलमपुर, बरहज और भाटापार रानी, देवरिया के अलावा प्रमुख शहर हैं.


title: देवरिया

text: जनपद मुख्यालय- देवरिया लोकसभा निर्वाचन क्षेत्र- देवरिया विधानसभा निर्वाचन क्षेत्र- 336-रुद्रपुर,337-देवरिया, 338-पथरदेवा,339-रामपुर कारखाना,340-भाटपार रानी,341-सलेमपुर और 342-बरहज तहसीलों के नाम- देवरिया सदर, भाटपार रानी, बरहज, सलेमपुर और रुद्रपुर जिलापंचायत का नाम- देवरिया ब्लॉक का नाम- बैतालपुर, बरहज,बनकटा, भागलपुर,भलुअनी, भटनी, भाटपार रानी,देवरिया सदर,देसही देवरिया, गौरी बाज़ार, लार,पथरदेवा, रामपुर कारखाना,रुद्रपुर, सलेमपुर, तरकुलवा थाना का नाम- कोतवाली सदर, कोतवाली सलेमपुर कोतवाली रुद्रपुर, गौरी बाज़ार, रामपुर कारखाना,तरकुलवा, बघौच घाट , भटनी, भाटपार रानी, खामपार,लार, मईल, इकौना, मदनपुर,बरहज,खुखुन्दू, भलुअनी , बनकटा और महिला थाना नगर पालिका परिषद् का नाम- देवरिया, गौरा बरहज भाषा- हिंदी ,भोजपुरी नदियाँ- घाघरा (सरयू),छोटी गंडक अक्षांश-देशांतर- अक्षांश-26.428769, देशांतर- 83.800564 यात्रा स्थल- देवरही मंदिर, दुग्धेश्वर नाथ मंदिर, दिर्घेश्वर नाथ मंदिर , परशुराम धाम , देवरहा बाबा कुटी जनपद देवरिया के सीमा क्षेत्र- कुशीनगर,गोरखपुर,बलिया,मऊ,गोपालगंज (बिहार),सिवान (बिहार) रेलवे स्टेशन का नाम- गौरी बाज़ार बैतालपुर देवरिया सदर, अहिल्यापुर,नूनखार, भटनी, नोनापार,भाटपार रानी, बनकटा, पिकोल,सलेमपुर, लार, तुर्तीपार, देवरहा बाबा, सतराव, सिसई गुलाब राय और बरहज बाज़ार


title: देवरिया

text: देवरिया गोरखपुर से क़रीब 50 किमी दक्षिण-पूर्व में स्थित है। देवरिया के पास ही कुशीनगर स्थित है जो महात्मा बुद्ध के निर्वाणस्थल के रूप में एक प्रसिद्ध बौद्ध तीर्थस्थल है। महात्मा बुद्ध को महापरिनिर्वाण की प्राप्ति कुशीनगर(पहले देवरिया जिला का भाग) में हुआ था जिसके कारण यात्री विदेशो से भी बुद्ध जी का दर्शन करने आते है।


title: देवरिया

text: देवरिया को देवनगरी या देवस्थान भी कहा जाता है देवराहा बाबा की जन्म भूमि देवरिया शहीद पंडित रामप्रसाद बिस्मिल की समाधि के लिए भी विख्यात है जो बरहज के आश्रम विद्यालय में है| कुछ विद्वान 'देवरिया' की उत्पत्ति 'देवारण्य' या 'देवपुरिया' से मानते हैं। माना जाता है कि इस क्षेत्र में कभी बहुत घने वन हुआ करते थे जिसमें देवताओं का वास था।वस्तुत: यह क्षेत्र अत्यन्त प्राचीन काल से देवों और आर्यों की सम्मिलित भूमि रही है, उसी कारण इसे 'देवार्य' क्षेत्र या भूमि कहते आयें है, जो कालान्तर में अपभ्रंश रूप 'देवरिया' के रूप में जाना जाने लगा। इतिहास इस जिले के वर्तमान क्षेत्र ‘कोशल राज्य का एक हिस्सा था यह प्राचीन’आर्य’ संस्कृति का मुख्य केंद्र है ‘उत्तर में हिमालय से घिरा हुआ है, दक्षिण में श्यादिका नदी है दक्षिण में पंचाल राज्य और पूर्व में मगध राज्य है.इसके आलावा इस क्षेत्र से सम्बन्धित कई कहानिया है खगोल-ऐतिहासिक जीवाश्म (‘मूर्ति’, सिक्का, ईंट, मंदिर, बुध गणित आदि) जनपद के बहुत से स्थान पे पाये गए है जो यह प्रदर्शित करते है की एक विकसित और संगठित समाज लंबे समय पहले से था जनपद का प्राचीन इतिहास रामायण काल से संबंधित है जब ‘कोशल नरेश’ भगवान राम ने अपने बड़े बेटे ‘कुश’ को, कुशावटी का राजा नियुक्त किया – जो आज कुशीनगर जनपद में है। महाभारत काल से पहले, यह क्षेत्र चक्रवर्ती सम्राट ‘महासूद्स्थान’ के साथ संबंधित था और उनका राज्य ‘कुशीनगर’ अच्छी तरह से विकसित और समृद्ध था राज्य की सीमा के पास मोटी क्षेत्र की जंगली ‘महा-वान’ थी. यह क्षेत्र मौर्य शासकों, गुप्त शासकों और भर के शासकों के नियंत्रण में था, और फिर वर्ष 1114 से वर्ष 1154 तक घरवाला शासक ‘गोविंद चंद्र’ के नियंत्रण में था। मध्यकालीन समय के दौरान यह क्षेत्र अवध शासकों या बिहार मुस्लिम शासकों के नियंत्रण में था, यह बहुत स्पष्ट नहीं है। यह क्षेत्र में सबसे पुराने दिल्ली शासकों – सुल्तान, निजाम या खिलजी के थोड़ा नियंत्रण में था मुस्लिम इतिहासकारों द्वारा पूर्व युद्ध / हमले / आक्रमण लिपियों में इस क्षेत्र का कोई विवरण नहीं है जिसका अर्थ है कि मुसलमान आक्रमणकारियों ने इस क्षेत्र में कभी-कभार ही आये होगे। इस जिले के कई जगहों ने इस जिले के आधुनिक इतिहास में महत्वपूर्ण भूमिका निभाई है। महत्वपूर्ण हैं- पैना, बैकुंठपुर, बरहज, लार, रुद्रपुर, ,हाटा कसया, गौरीबाजार, कप्तानगंज, उधोपुर, तमुकुही, बसंतपुर धूसी आदि। 1920 में गांधीजी ने देवरिया और पडरौना को सार्वजनिक सभाओं में संबोधित किया. बाबा राघव दास ने ‘नमक मूवमेंट’ के बारे में अप्रैल 1930 में आंदोलन शुरू किया था. 1931 में, इस जिले में सरकार और जमींदारों के खिलाफ व्यापक आंदोलन थे. भारत छोड़ो आंदोलन के दौरान कई और लोग स्वयंसेवकों के रूप में कांग्रेस में शामिल हो गए और जिले के कई स्थानों पर चले गए। 1931 में श्री पुरूषोत्तम दास टंडन और 1935 में रफी अहमद किदवाई ने इस जिले के विभिन्न स्थानों का दौरा किया। जितनी 580 लोगों को अलग-अलग अवधि के लिए बार के पीछे भेजा गया था देवरिया जनपद 16 मार्च 1946 को गोरखपुर जनपद का कुछ पूर्व-दक्षिण भाग लेकर बनाया गया । ऐसा माना जाता है की देवरिया नाम, ‘देवारण्य’ या शायद ‘देवपुरिया’ से उत्तपन्न हुआ . आधिकारिक राजपत्रों के मुताबिक, जनपद का नाम ‘देवरिया’ इसके मुख्यालय के नाम से लिया गया है और ‘देवरिया’ शब्द का मतलब आमतौर पर एक ऐसा स्थान, जहां मंदिर हैं . नाम ‘देवरिया’ एक जीवाश्म (टूटी हुई) शिव मंदिर द्वारा अपने उत्तर में ‘कुर्ना नदी’ की ओर से उत्पन्न हुआ। कुशीनगर (पडरौना ) जिला शायद देवरिया जिले के पूर्वोत्तर भाग को अलग लेकर 1994 में अस्तित्व में आया था। जनपद का संक्षिप्त इतिहास – वर्तमान जनपद देवरिया उत्तर प्रदेश के पूर्वी क्षेत्र में स्थित है आधिकारिक अभिलेखों के अनुसार, जिले का नाम ‘देवरिया’ अपने मुख्यालय ‘देवरिया’ द्वारा लिया गया है और ‘देवरिया’ शब्द का अर्थ होता है आम तौर पर एक ऐसा स्थान है जहां मंदिर हों. देवरिया जनपद 16 मार्च 1946 को गोरखपुर जनपद का कुछ पूर्व-दक्षिण भाग लेकर बनाया गया 13.5.1994 को जिले में देवरिया में से तहसील पडरौना , हाटा और देवरिया जिले के तमकुही राज स्थान को कुशीनगर जिले में स्थानांतरित करके , एक नया जिला कुशीनगर (पूर्व में नाम पडरौना ) बनाया गया . और उसके बाद इसे 1997 में कुशीनगर का नाम दिया गया. इस जिले की उत्पत्ति को देवरण्य की प्राचीन जगह और संभवतः देवापुरिया के रूप में स्वीकार किया गया है सरकारी अभिलेखों के अनुसार, इस जिले का नाम अपने मुख्यालय के नाम से जुड़ा हुआ है कोसाला किंगडोम का संपूर्ण क्षेत्र आर्य सभ्यता का एक प्राचीन केंद्र था कई पुरातात्विक अवशेष, जिले के कई स्थानों पर छवियों, सिक्कों, सुपर बहुतायत ईंटों, मंदिरों, स्तूपों और बुद्धों के अवशेषों के रूप में पाए जाते हैं, जो दर्शाता है कि यहाँ एक विकसित और संगठित सामाजिक जीवन लंबे समय से था. यह भी कहा जाता है कि एक बार एक समय पर वशिष्ठ मुन का गाय जंगल में चरागाह में थी, जहां एक बाघ आया और स्वयं उससे दूर हों गया। उसकअ लार जिस स्थान पार गिरा वह स्थान आज लार सहर के नाम से जाना जाता है, एक और प्राचीन जगह सोहनग सांस्कृतिक महत्व का है जहां ‘रामायण’ का मुख्य चरित्र, यहां परशुराम, तपस्या, ध्यान और उपासना करने के लिए प्रयोग किया जाता था इसके परिणामस्वरूप इस स्थान को ‘परशुराम धाम’ के रूप में जाना जाता है, पूर्व-महाकाव्य काल में केवल एक चक्रवर्ती शासक था जिसका नाम ‘महासुदासाना’ था जिसका नाम ‘महा सुदासदन सूत्तंत’ में प्राप्त होता है उसके खिलाफ कोई भी नहीं हों पाता था महाभारत काल में मल्लास ने इस मार्ग पर पूर्ण प्रत्याशा अर्जित किया था महाभारत (1400 बी.सी.) के बाद मल्लास अपने अधिकार को फिर से स्थापित करने में सफल हुए और उन्होंने स्वयं को एक तंत्र (गणतंत्र) में संगठित किया और यह साम्राज्य बुद्ध की मृत्यु तक बरकरार रहा। बुद्ध के जीवन के अंत के बाद उनके चचेरे भाई और शिष्य अनिरुद्ध को मठों को सांत्वना देने के लिए आया था, जहां उस स्थान पर गया था जहां बुद्ध का अंतिम संस्कार किया गया था वे दोनों ‘बुद्ध’ और ‘महावीर’ के चेले थे बुद्ध के पवनगर (वर्तमान में फ़ज़िलनगर) में रहने के कारण, यह जगह ‘बौद्ध धर्म और जैन धर्म’ दोनों के अनुयायियों के लिए अंतरराष्ट्रीय स्तर पर एक धार्मिक केंद्र बन गया है।


title: देवरिया

text: इस जिले के वर्तमान क्षेत्र का एक हिस्सा उत्तर में हिमालय से घिरा हुआ है, दक्षिण में Shyandika नदी 'कोशल ancient'arya संस्कृति का एक प्रमुख केंद्र rajya'-' था, में (बिहार) ईस्ट वेस्ट एंड Maghadh राज्य में 'पांचाल राज्य'। कई इस क्षेत्र के साथ संबंधित fictions इसके अलावा, खगोल-ऐतिहासिक जीवाश्म ( 'मूर्ति', सिक्के, ईंटों, मंदिरों, बुद्ध गणित आदि) इस जिले के कई स्थानों पर पाया जाता है, दिखा रहा है कि वहाँ एक विकसित और संगठित समाज में लंबे समय के बहुत पहले था। जिले के प्राचीन इतिहास रामायण के समय के साथ संबंधित है जब 'कोशल नरेश' भगवान राम ने अपने बड़े बेटे कुश ', Kushawati- के राजा जो आज कुशीनगर है नियुक्त किया था।


title: देवरिया

text: महाभारत के समय से पहले, इस क्षेत्र चक्रवर्ती सम्राट 'Mahasudtsan' और उसके राज्य 'कुशीनगर' के साथ संबंधित था अच्छी तरह से विकसित किया गया था और prosperous.Nearby अपने राज्य की सीमा के लिए मोटी क्षेत्र वुड्स 'महा-वैन' था। यह क्षेत्र मौर्य शासकों, गुप्त शासकों और राजभर शासकों के नियंत्रण में था, और फिर Gharwal शासक 'गोविंद चंद्र' वर्ष -1114 से के नियंत्रण के अधीन 1154. साल के लिए इस क्षेत्र मध्यकालीन दौरान अवध शासकों का या बिहार मुस्लिम शासकों के नियंत्रण में था कई बार, बहुत स्पष्ट नहीं है।


title: देवरिया

text: सुल्तान, निजाम या इस क्षेत्र पर खिलजी की - सबसे पुराना दिल्ली शासकों के थोड़ा नियंत्रण नहीं था। इस क्षेत्र के पूर्व में युद्ध / हमले / मुस्लिम इतिहासकारों meaningby मुस्लिम आक्रमणकारियों ने आक्रमण लिपियों शायद ही कभी का दौरा किया है। मोटी लकड़ी क्षेत्र में इस क्षेत्र का कोई विवरण नहीं है। इस जिले के कई स्थानों रहे हैं- Paina, Baikuntpur, Berhaj, Lar, रुद्रपुर, हठ, कसया, गौरीबाजार, कप्तानगंज, Udhopur, Tamkuhi, बसंतपुर Dhoosi आदि इस district.Important लोगों के आधुनिक इतिहास में एक महत्वपूर्ण भूमिका निभाई


title: देवरिया

text: गांधीजी संबोधित देवरिया व पडरौना 1920.Baba राघव दास में जनसभाओं NamakMovement के बारे में 1930 अप्रैल में आंदोलन शुरू किया था। 1931 में, वहाँ इस जिले में सरकार और जमींदारों के खिलाफ व्यापक आंदोलन कर रहे थे। बहुत से अधिक लोगों स्वयंसेवकों के रूप में कांग्रेस में शामिल हुए और 1935 में 1931 और रफी अहमद किदवई में district.Sh.Purushottam दास Tondon के कई स्थानों पर मार्च किया इस जिले के विभिन्न स्थानों का दौरा किया। के दौरान भारत आंदोलन, छोड़ो के रूप में ज्यादा के रूप में 580 लोगों को अलग अलग अवधि के लिए बार के पीछे भेज दिया गया। देवरिया जिला गोरखपुर जिले से 16 मार्च '1946 में अस्तित्व में आया।


title: देवरिया

text: नाम देवरिया 'Devaranya' या शायद के रूप में माना जाता है कि 'Devpuria' से ली गई है। आधिकारिक gazzettes के अनुसार, जिले का नाम 'देवरिया' अपने मुख्यालय के नाम 'देवरिया' द्वारा लिया जाता है और शब्द देवरिया आम तौर पर एक ऐसी जगह है जहां मंदिरों देखते हैं इसका मतलब है। एक जीवाश्म (टूट) द्वारा विकसित देवरिया नाम शिव मंदिर अपनी NORTHSIDE में 'इस्तांबुल नदी' की ओर से। कुशीनगर (पडरौना) जिला देवरिया जिले के उत्तर-पूर्वी हिस्से को अलग करके 'मई 1994 में अस्तित्व में आया।


title: देवरिया

text: ऐतिहासिक दृष्टि से देवरिया कोसल राज्य का भाग था।


title: देवरिया

text: स्वतंत्रता संग्राम में भी देवरिया पीछे नहीं रहा और अंग्रेजों के विरुद्ध बिगुल फूँक दिया। शहीद रामचंद्र इण्टरमिडिएट कालेज बसंतपुर धूसी (तरकुलवा) के कक्षा आठ का एक छात्र बालक रामचंद्र ने देवरिया में भारतीय तिरंगे को लहराकर शहीद रामचंद्र हो गया और सदा के लिए अमर हो गया।


title: देवरिया

text: देवरिया ब्रह्मर्षि देवरहा बाबा,भगवान दास गोंड़ बाबा राघव दास, आचार्य नरेन्द्र देव जैसे महापुरुषों की कर्मभूमि रहा है। देवरिया जिला मुख्य कस्बो में बरहज, भलुअनी,रुद्रपुर,सलेमपुर, भागलपुर,भटनी, गौरीबाजार में बटा हुआ है। इस जिला मुख्यालय से 15 कि0मी0 की दूरी पर खुखुन्‌दू है । यहॉ पर यक जैन मंदिर है जो प्राचीन है खुखुन्‌दू चौराहे से 2कि0मी0 पश्चिम मे एक गॉव छोटी रार है, यहॉ पर उद्देश्य सेवा समिति के प्रेसिड़ेंट का जन्म स्थल है ।इसी खुखुन्दू से लगभग 2 कि0मी0 दक्षिण में एक गाँव मरहवाँ है जो शमचौरासी घराना के प्रसिद्ध शास्त्रीय गयक डॉ प्रेमचंद्र कुशवाहा का जन्म स्थान है। डॉ कुशवाहा विश्वप्रसिद्ध शास्त्रीय गायक उस्ताद सलामत अली खान साहब के बहुत ही प्रतिभाशाली शिष्य हैं,तथा भारत मद शमचौरासी घराने के प्रतिनिधित्व कर रहे हैं।ख्याल,ठुमरी ,दादरा,गीत ,भजन,काफिया,सूफ़ियाना कलाम ,एवं लोकसंगीत के अनेकों प्रकार को गाने में दक्ष हैं।वर्तमान में डॉ कुशवाहा ,एसोसिएट प्रोफेसर ,संगीत गायन श्रीचित्रगुप्त पी जी कालेज मैपुरी में अपनी सेवाएं प्रदान कर रहे हैं।


title: देवरिया

text: हनुमान मंदिर, राघव नगर,देवरिया में स्थित है,जो देवताओं के ‘सिद्ध’ स्थानों में से एक है। यहाँ प्रत्येक मंगलवार को एक बड़ी संख्या में भक्तो के देखा जा सकता है। यह एक बड़े तालाब से घिरा हुआ है, जिसमें आप विभिन्न प्रकार की मछलियों को देख सकते हैं। हनुमान मंदिर, एक व्यस्त दिन के बाद ताज़ा और आराम महसूस करने का एक निश्चित स्थान है। निकटतम दुकानों में उपलब्ध दिलचस्प विषयों, शानदार डिजाइनों, रंगीन परिदृश्य, मनोरंजक लेख, परिवेश संगीत, रंगमंच और व्यापारिक वस्तु आदि उपलब्ध है। दुगेश्वरनाथ मंदिर,देवरिया जनपद के रुद्रपुर तहसील के उत्तर-पूर्व में स्थित है। यह लगभग पुराने ऐतिहासिक शिव मंदिरों में से एक है। रुद्रपुर शहर के उत्तर में इस मंदिर के बारे में कई प्रकार की मान्यताये हैं यह भी एक मान्यता है कि इस मंदिर को रुद्रपुर महाराज ने बनवाया था, जहां महाराज स्वयं पूजा किया करते थे। यह मंदिर लगभग 20 एकड एरिया में स्थित है। यहां दिलचस्प विषयों, शानदार प्राकृतिक डिजाइनों और चित्रण का यहाँ लाभ उठाया जा सकता है । देवरहा बाबा आश्रम, गांव मइल, तहसील बरहज, देवरिया में सरयू नदी के किनारे स्थित है। देवराहा बाबा भारत के इतिहास में सबसे महान योगी (संत) में से एक है, देवरहा बाबा, रामानुज आचार्य के बाद 11 वें ऐसे सन्यासी थे जो कई संतों, योगियों, पुजारियों, अमीर और गरीब लोगों को आशीर्वाद और आध्यात्मिक ज्ञान देते थे।


title: देवरिया

text: देवरही मन्दिर, देवरिया – यह एक प्रसिद्ध ‘दुर्गा मंदिर’है,जो सोमनाथ मंदिर के पास कसया रोड पर स्थित है, यह एक देवी दुर्गा मंदिर है जहां यह मान्यता है कि जो कुछ भी आप मन में रखकर देवी दुर्गा का दर्शन करते है, वह सच होता है। इस लोकप्रिय मंदिर के छवि में यहाँ के प्राकिर्तिक परिदृश्य एक अलग ही छटा बिखेरते है। इस मंदिर में बैठने से आप के मन के अन्दर एक गहन शांति की अनुभूति होती है। परशुराम धाम तिलौली सोहनाग जो सलेमपुर से ५।5 किलोमीटर दुर स्थित है। यहां पर परशुराम जी की मन्दिर है, यहां पर एक पोखरा है जिसकी एक प्राचीन मान्यता है कि यहां पर इस पोखरे मे स्नान करने से खुजली कोढ़ जैसे चर्मरोग से छुटकारा मिल जाता है मन्दिर मे ही एक संस्कृत विद्यालय है


title: देवरिया

text: इस शहर में तीन महाविद्यालय (बाबा राघवदास स्नातकोत्तर महाविद्यालय, संत बिनोवा स्नातकोत्तर महाविद्यालय एवं राजकीय महिला महाविद्यालय), ६-७ इंटरमीडिएट (राजकीय इण्‍टर कालेज, बाबा राघवदास इंटरमीडिएट कालेज, चनद्रशेखर आजाद इण्टर कालेज) कालेज, २-३ तकनीकी विद्यालय और बहुत सारे माध्यमिक एवं प्राथमिक विद्यालय हैं जो इसकी ज्ञान गरिमा को मंडित कर रहे हैं। इस शहर में कई धार्मिक एवं ऐतिहासिक स्थान हैं । देवरिया शहर गोरखपुर से ५२ किलोमीटर पूर्व में स्थित है। देवरिया शहर बहुत कम समय में तेजी से विकास किया है। देवरिया रेल द्वारा सीधे गोरखपुर और वाराणसी से जुड़ा हुआ है। देवरिया सदर (रेलवे स्टेशन) से प्रतिदिन दिल्ली, मुम्बई जाने के लिए कई रेलगाड़ियाँ है तथा देश के कुछ अन्य प्रांतों में जाने के लिए भी। देवरिया पूरी तरह से सड़क मार्ग से भी भारत के अन्य भागों से जुड़ा हुआ है। देवरिया बस स्टेशन से 10-15 मिनट पर गोरखपुर के लिए बसें जाती हैं तथा इसके अलावा बहुत सारी निजी (प्राइवेट) सवारियाँ भी मिल जाएँगी। देवरिया से दिल्ली, बनारस, कानपुर, लखनऊ, अयोध्या आदि के लिए भी प्रतिदिन कई बसें चलती हैं।


title: देवरिया

text: जिला देवरिया में 18 पुलिस स्टेशन हैं:


title: बस्ती, उत्तर प्रदेश

text: यह भारत के उत्तर प्रदेश प्रान्त का एक शहर और बस्ती जिला का मुख्यालय है। ऐतिहासिक दृष्टि से भी यह स्थान काफी महत्वपूर्ण माना जाता है। बस्ती जिला गोण्डा जिले के पूर्व और संत कबीर नगर के पश्चिम में स्थित है। क्षेत्रफल की दृष्टि से भी यह उत्तर प्रदेश का सातवां बड़ा जिला है। प्राचीन समय में बस्ती को 'कौशल' के नाम से जाना जाता था।


title: बस्ती, उत्तर प्रदेश

text: प्राचीन काल में बस्ती मूलतः 'वैशिश्ठी' के नाम से जाना जाता था। वैशिश्ठी नाम वसिष्ठ ऋषि के नाम से बना हैं, जिनका ऋषि आश्रम यहां पर था।


title: बस्ती, उत्तर प्रदेश

text: वर्तमान जिला बहुत पहले निर्जन और वन से ढका था लेकिन धीरे-धीरे क्षेत्र बसने योग्य बन गया था। वर्तमान नाम बस्ती राजा कल्हण द्वारा चयनित किया गया था, यह घटना जो शायद 16वीं सदी में हुई थी। 1801 में बस्ती तहसील मुख्यालय बन गया था और 1865 में यह नव स्थापित जिले के मुख्यालय के रूप में चुना गया था।


title: बस्ती, उत्तर प्रदेश

text: बहुत प्राचीन काल में बस्ती के आसपास का जगह कौशल देश का हिस्सा था। शतपथ ब्राह्मण अपने सूत्र में कौशल का उल्लेख किया हैं, यह एक वैदिक आर्यों और वैयाकरण पाणिनि का देश था। राम चन्द्र राजा दशरथ के ज्येष्ठ पुत्र थे जिनकी महिमा कौशल देश में फैली हुई थी, जिन्हे एक आदर्श राज्य, लौकिक राम राज्य की स्थापना का श्रेय जाता है। परंपरा के अनुसार, राम के बड़े बेटे कुश कौशल के सिंहासन पर बैठे, जबकि छोटे बेटे लव को राज्य के उत्तरी भाग का शासक बनाया गया राजधानी श्रावस्ती था। इक्ष्वाकु से 93वां पीढ़ी और राम से 30 वीं पीढ़ी में बृहद्वल था, यह इक्ष्वाकु शासन का अंतिम प्रसिद्ध राजा था, जो महान महाभारत युद्ध में चक्रव्यूह में मारा गया था।


title: बस्ती, उत्तर प्रदेश

text: छठी शताब्दी ई. में गुप्त शासन की गिरावट के साथ बस्ती भी धीरे-धीरे उजाड़ हो गया, इस समय एक नए राजवंश मौखरी हुआ, जिसकी राजधानी कन्नौज था, जो उत्तरी भारत के राजनैतिक नक्शे पर एक महत्वपूर्ण स्थान ग्रहण किया और इसी राज्य में मौजूद जिला बस्ती भी शामिल था।


title: बस्ती, उत्तर प्रदेश

text: 9वीं शताब्दी ई. की शुरुआत में, गुर्जर प्रतिहार राजा नागभट्ट द्वितीय ने अयोध्या से कन्नौज शासन को उखाड़ फेंका और यह शहर उनके नये बनते शासन का राजधानी बना, जो राजा मिहिर भोज 1 (836 - 885 ई.) के समय में बहुत ऊँचाई पर था। राजा महिपाल के शासनकाल के दौरान, कन्नौज के सत्ता में गिरावट शुरू हो गई थी और अवध छोटा छोटे हिस्सों में विभाजित हो गया था लेकिन उन सभी को अंततः नये उभरते शक्ति कन्नौज के गढवाल राजा जय् चंद्र (1170-1194 ई.) मिले। यह वंश के अंतिम महत्वपूर्ण शासक थे जो हमलावर सेना मुहम्मद गौर के खिलाफ चँद॔वार की लड़ाई (इटावा के पास) में मारा गये थे उनकी मृत्यु के तुरंत बाद कन्नौज तुर्कों के कब्जे में चला गया।


title: बस्ती, उत्तर प्रदेश

text: किंवदंतियों के अनुसार, सदियों से बस्ती एक जंगल था और अवध की अधिक से अधिक भाग पर भार कब्जा था। भार के मूल और इतिहास के बारे में कोई निश्चित प्रमाण शीघ्र उपलब्ध नहीं है। जिला में एक व्यापक भर राज्य के सबूत के रूप में प्राचीन ईंट इमारतों के खंडहर लोकप्रिय है जो जिले के कई गांवों में बहुतायत संख्या में फैले हैं।


title: बस्ती, उत्तर प्रदेश

text: 13वीं सदी की शुरुआत में, 1225 में इल्तुतमिश का बड़ा बेटा, नासिर-उद-दीन महमूद, अवध के गवर्नर बन गया और इसने भार लोगो के सभी प्रतिरोधो को पूरी तरह कुचल डाला। 1323 में, गयासुद्दीन तुगलक बंगाल जाने के लिए बेहराइच और गोंडा के रास्ते गया शायद वह जिला बस्ती के जंगल के खतरों से बचना चाहता था और वह आगे अयोध्या से नदी के रास्ते गया। 1479 में, बस्ती और आसपास के जिले, जौनपुर राज्य के शासक ख्वाजा जहान के उत्तराधिकरियो के नियंत्रण में था। बहलूल खान लोदी अपने भतीजे काला पहाड़ को इस क्षेत्र का शासन दे दिया था जिसका मुख्यालय बेहराइच को बनाया था जिसमे बस्ती सहित आसपास के क्षेत्र भी थे। इस समय के आसपास, महात्मा कबीर, प्रसिद्ध कवि और दार्शनिक इस जिले में मगहर में रहते थे।


title: बस्ती, उत्तर प्रदेश

text: हिंदुओं में भूमिहार ब्राह्मण, सर्वरिया ब्राह्मण और विसेन शामिल थे। पश्चिम से राजपूतों के आगमन से पहले इस जिले में हिंदू समाज का राज्य था। 13वीं सदी के मध्य में श्रीनेत्र पहला नवागंतुक था जो इस क्षेत्र में आ कर स्थापित हुआ। जिनका प्रमुख चंद्रसेन पूर्वी बस्ती से दोम्कातर को निष्कासित किया था।रायबरेली प्रान्त डौंडियाखेड़ा के बैशवाड़ा से आकर कुछ बैस राजपूत पूरेहेमराज गाँव में बस गए । गोंडा प्रांत के कल्हण राजपूत स्वयं परगना बस्ती में स्थापित हुए थे। कल्हण प्रांत के दक्षिण में नगर प्रांत में गौतम राजा स्थापित थे। महुली में महसुइया नाम का कबीला था जो महसो के राजपूत थे।


title: बस्ती, उत्तर प्रदेश

text: अन्य विशेष उल्लेख राजपूत कबीले में चौहान का था। यह कहा जाता है कि चित्तौङ से तीन प्रमुख मुकुंद भागे थे जिनका जिला बस्ती की अविभाजित हिस्से पर (अब यह जिला सिद्धार्थ नगर में है) शासन था। 14वीं सदी की अंतिम तिमाही तक बस्ती जिले का एक भाग अमोढ़ा पर कायस्थ वंश का शासन था।


title: बस्ती, उत्तर प्रदेश

text: अकबर और उनके उत्तराधिकारी के शासनकाल के दौरान जिला बस्ती, अवध सुबे के गोरखपुर सरकार का एक हिस्सा बना हुआ था। जौनपुर के गवर्नर के शासनकाल के शुरू के दिनों में यह जिला विद्रोही अफगानिस्तान के नेताओं जैसे अली कुली खान, खान जमान का शरणस्थली था। 1680 में मुगल काल के दौरान औरंग़ज़ेब ने एक दूत (पथ के धारक) काजी खलील-उर-रहमान को गोरखपुर भेजा था शायद स्थानीय प्रमुखों से राजस्व का नियमित भुगतान प्राप्त करने के लिए। खलील-उर-रहमान ने ही गोरखपुर से सटे जिलो के सरदारों को मजबूर किया था कि वे राजस्व का भुगतान करे। इस कदम का यह परिणाम हुआ कि अमोढ़ा और नगर के राजा, जो हाल ही में सत्ता हासिल की थी, राजस्व का भुगतान को तैयार हो गये और टकराव इस तरह टल गया। इसके बाद खलील-उर-रहमान ने मगहर के लिए रवाना हुआ जहाँ उसने अपनी चौकी बनाया तथा राप्ती के तट पर बने बांसी के राजा के किले पर कब्ज़ा कर लिया। नव निर्मित जिला संत कबीर नगर का मुख्यालय खलीलाबाद शहर का नाम खलील उर रहमान से पङा जिसका कब्र मगहर में बना है। उसी समय एक प्रमुख सङक गोरखपुर से अयोध्या का निर्माण हुआ था 1690 फ़रवरी में, हिम्मत खान (शाहजहाँ खान बहादुर जफर जंग कोकल्ताश का पुत्र, इलाहाबाद का सूबेदार) को अवध का सूबेदार और गोरखपुर फौजदार बनाया गया, जिसके अधिकार में बस्ती और उसके आसपास का क्षेत्र बहुत समय तक था।


title: बस्ती, उत्तर प्रदेश

text: एक महान और दूरगामी परिवर्तन तब आया जब 9 सितम्बर 1772 में सआदत खान को अवध सूबे का राज्यपाल नियुक्त किया गया जिसमे गोरखपुर का फौजदारी भी था। उसी समय बांसी और रसूलपुर पर सर्नेट राजा का, बिनायकपुर पर बुटवल के चौहान का, बस्ती पर कल्हण शासक का, अमोढ़ा पर सुर्यवंश का, नगर पर गौतम का, महुली पर सुर्यवंश का शासन था। जबकि अकेला मगहर पर नवाब का शासन था, जो मुसलमान चौकी से मजबूत बनाया गया था।


title: बस्ती, उत्तर प्रदेश

text: नवंबर 1801 में नवाब शुजा उद दौलाह का उत्तराधिकारी सआदत अली खान ने गोरखपुर को ईस्ट इंडिया कंपनी को आत्मसमर्पण कर दिया, जिसमे मौजूद जिला बस्ती और आसपास के क्षेत्र का भी समावेश था। रोलेजे गोरखपुर का पहला कलेक्टर बना था। इस कलेक्टर ने भूमि राजस्व की वसूली के लिए कुछ कदम उठाये थे लेकिन आदेश को लागू करने के लिए मार्च 1802 में कप्तान माल्कोम मक्लोइड ने मदद के लिए सेना बढा दिया था।


title: बस्ती, उत्तर प्रदेश

text: यह जिला 26° 23' और 27° 30' उत्तर अक्षांश तथा 82° 17' और 83° 20' पूर्वी देशांतर के बीच उत्तर भारत में स्थित है। इसका उत्तर से दक्षिण की अधिकतम लंबाई 75 किमी है और पूर्व से पश्चिम में लगभग 70 किमी की चौड़ाई है। बस्ती जिला पूर्वी में नव निर्मित जिला संत कबीर नगर और पश्चिम में गोंडा के बीच स्थित है, दक्षिण में घाघरा नदी इस जिले को फैजाबाद जिला और नव निर्मित अंबेडकर नगर जिला से अलग करती है, जबकि उत्तर में सिद्धार्थ नगर जिला से घिरा है। जिला तलहटी -  Robin singh संबंधी मैदान में पूरी तरह से फैला है।


title: बस्ती, उत्तर प्रदेश

text: बस्ती जिले के मौसम को चार सत्रो में विभाजित किया सकता है। मध्य नवंबर से फरवरी तक सर्दियों के मौसम, मई से जून गर्मी के मौसम, जुलाई से सितंबर के अंत मानसून के मौसम, मध्य नवंबर से अक्टूबर मानसून का मिलन मौसम है। सर्दियों में कोहरा बहुत ही हो जाता है। और गर्मियों में बहुत ही लू चलती है  वर्षा: - जिले में औसत वार्षिक वर्षा 1166 मिमी है। तापमान: - सर्दियों के मौसम के दौरान औसत न्यूनतम तापमान लगभग 9-15 तक डिग्री सेल्सियस है और गर्मी के मौसम के दौरान कम से कम लगभग 25 डिग्री सेल्सियस दर्ज किया गया है, जबकि अधिकतम 44 डिग्री सेल्सियस मतलब है  आर्द्रता: - दक्षिण पश्चिम मानसून के मौसम में सापेक्षिक आर्द्रता 70 प्रतिशत से ऊपर जाता है गर्मियों में हवा में बहुत शुष्क है। हवायें: - जिले में औसत वार्षिक हवा कि गति 2 से 7.1 किमी/घंटे पूर्व से पश्चिम कि तरफ चलती रहती है कभी कभी गर्मियों के मौसम के शुरुआत में तेज आंधी चलती है जिसकी गति 50 से 80 किमी/घंटे तक होती है।


title: बस्ती, उत्तर प्रदेश

text: यहाँ कई सहायक नदियों में रवाई, मनवार, मनोरमा आदि है  रवाई  रवाई दाहिने किनारे पर कुवानो से मिलती है और अमोढ़ा के उत्तर में निकलती है। इनके किनारे में रह बहुत पाये जाते है  मनोरमा  मनोरमा, गोंडा से निकलती है जिले की सीमा के सीकरी जंगल के किनारे के साथ एक पूर्व की ओर दिशा में बहती है। एक छोटी दूरी के लिए यह गोंडा से उत्तरार्द्ध जिले को अलग करता है और फिर, एक छोटे और सुस्त धारा से जुड़े हुए हैं। कठनाई  अपने बाएं किनारे पर कुवानो नदी है द्वारा निकलती है उगता है और नगर पूर्व, जहां यह इकाइयों के साथ की सीमाओं के साथ दक्षिण पूर्व की ओर दिशा में बहती है  अमी अमी राप्ती की प्रमुख सहायक नदी है। अमी धान भूमि का एक बड़ा तंत्र है।


title: बस्ती, उत्तर प्रदेश

text: बस्ती जिले में जंगली जानवरों नील गाय, सुअर, सियार, लोमड़ी, बंदर, जंगली बिल्ली और साही आदि पाए जाते हैं।


title: बस्ती, उत्तर प्रदेश

text: मोर, काला तीतर विविधता के लिए प्रसिद्ध है। हंस चैती, लाल बतख, गौरया, कोयल आदि।


title: बस्ती, उत्तर प्रदेश

text: सांप विशेष रूप से ग्रामीण क्षेत्रों में जिले में आम हैं, मुख्य कोबरा, करइत, और चूहे आदि; भारतीय मगरमच्छ भी नदी घाघरा में पाए जाते हैं।


title: बस्ती, उत्तर प्रदेश

text: जिले के नदियो, तालाबो में होने वाले लगभग सभी किस्मों की मछली पाई जाती है जैसे, रोहू कतला नैन आदि, यहां पूरेहेमराज गांव के खैरा तालाब  में सबसे ज्यादा मछलियां पायी जाती है


title: बस्ती, उत्तर प्रदेश

text: 2001 की जनगणना के रूप में बस्ती की आबादी 2068922 (1991 में 2750764) थी। जिनमें से 1079971 पुरुष (1991 में 1437727) और 988951 महिला (1991 में 1313037) (916 लिंग अनुपात) थी। पुरुषों और महिलाओं की जनसंख्या 48% से 52 % थी। बस्ती 69% की एक औसत साक्षरता दर 59.5% के राष्ट्रीय औसत से अधिक थी। पुरुष साक्षरता 74% और महिला साक्षरता 62% थी। बस्ती में, जनसंख्या का 13% उम्र के 6 साल के अंतर्गत थी।


title: बस्ती, उत्तर प्रदेश

text: रेल द्वारा -- बस्ती अच्छी तरह से रेल और सड़क मार्ग से देश एवं प्रदेश के प्रमुख शहरों से जुड़ा हुआ है। बस्ती रेलवे स्टेशन लखनऊ और गोरखपुर के बीच एक मुख्य रेलवे स्टेशन है। यहाँ से हावड़ा, दिल्ली, मुंबई, बेंगलुरू, जम्मू, इनके साथ के कई राज्यो के लिय समय समय पर रेल गाड़ी मिलती है है। इंटरसिटी, सुपरफास्ट जैसे तेज गति से चलने वाली रेल गाड़ी भी चलती है। मुख्य रेल गाड़ी है वैशाली सुपरफास्ट एक्सप्रेस, गोरखधाम एक्सप्रेस, गोरखपुर लखनऊ इंटरसिटी, गोरखपुर बंगलोर सुपरफास्ट, राप्ती सागर सुपरफास्ट और कई मेल, पसेंजर रेल गाड़ी चलती है।  मुख्य रेल लाइन लखनऊ और गोरखपुर को जोङता है और बिहार से होते हुए पूर्व में असम को जाता है, यह जिले के दक्षिण से होकर गुजरता है। मुख्य रेल लाइन में जनपद के भीतर पूर्व से पश्चिम की तरफ 7 मुख्य रेलवे स्टेशन मुंडेरवा, ओडवारा, बस्ती, गोविंद नगर, टिनिच, गौर, बभनान पड़ता है।


title: बस्ती, उत्तर प्रदेश

text: सड़क मार्ग द्वारा -- बस्ती राष्ट्रीय राजमार्ग सं० - 28 पर स्थित है जो लखनऊ से मोकामा (बिहार) तक जाता है। लखनऊ और गोरखपुर के चार लेन का बहुत ही साफ़ सुथरी सड़क है। जिसके दोनों तरफ घेरा है जानवरो या अन्य वाहनो को प्रवेश मुख्य मार्ग पर सरल नहीं है जिससे वाहनो कि गति में कोई फर्क नहीं पड़ता वर्तमान में उत्तर प्रदेश राज्य सड़क परिवहन निगम की (लगभग) 300 बसें जिले में 27 मार्गों पर चल रही है।


title: बस्ती, उत्तर प्रदेश

text: हवाई मार्ग द्वारा - यहाँ से 200 किलोमीटर दूर लखनऊ में अंतरराष्ट्रीय हवाई अड्डा है और वह देश के सारे मुख्य शहरों से जुड़ा हुआ है। यहाँ से मात्र 3 घंटो में बस्ती पहुंचा जा सकता है


title: बस्ती, उत्तर प्रदेश

text: अमोढ़ा, छावनी बाजार, संत रविदास वन विहार, भद्रेश्‍वर नाथ, मखौडा, श्रंगीनारी, गणेशपुर, धिरौली बाबू, केवाड़ी मुस्तहकम, नागर, चंदू ताल, बराहक्षेत्र, अगौना, पकरी भीखी आदि यहां के प्रमुख पर्यटन स्थलों में से है।


title: बस्ती, उत्तर प्रदेश

text: अमोढ़ा: अमोढ़ा जिला मुख्यालय से 41 किलोमीटर की दूरी पर स्थित है। यह पुराने दिनों में राजा जालिम सिंह का राज्य था। इसके अलावा राजा जालिम सिंह के महल यहाँ है, महल की पुरानी दीवार अंग्रेज द्वारा इस्तेमाल के लिए गोली के निशान के साथ अभी भी वहाँ है। इसके अलावा एक प्रसिद्ध मंदिर (रामरेखा मन्दिर) यहाँ है। रामरेखा मन्दिर भगवान राम और सीता देवी के सबसे प्राचीन हिंदू मंदिर में से एक है। भगवान श्री राम जनकपुर-अयोध्या की अपनी यात्रा के दौरान एक दिन के लिए यहाँ रुके थे। उसके बाद भगवान श्री राम और लक्ष्मण के साथ सीता राम जानकी मार्ग ( SH-72) छावनी पास सड़क मार्ग से अयोध्या की ओर कूच किया।


title: बस्ती, उत्तर प्रदेश

text: भारत के प्रथम राष्ट्रपति डॉ राजेंद्र प्रसाद जी ने अपनी आत्मकथा में लिखा है कि उनके पूर्वज संयुक्त प्रांत के अमोढा से गये थे।


title: बस्ती, उत्तर प्रदेश

text: उन्होंने अपनी आत्मकथा के शुरुआत में अपने पूर्वजों के बारे में लिखा है-


title: बस्ती, उत्तर प्रदेश

text: संयुक्त प्रांत में कोई जगह अमोढ़ा नाम की है। सुनते हैं कि वहाँ कायस्थों की अच्छी बस्ती है। बहुत दिन बीते वहाँ से एक परिवार निकलकर पूरब चला और बलिया में जाकर बसा। एक बड़े जमाने तक बलिया में रहने के बाद उस परिवार की एक शाखा उत्तर की ओर गई और आजकल के जिला सारन (बिहार) के जीरादेई गाँव में जाकर रहने लगी। दूसरी शाखा गया में जाकर बस गई। जीरादेई–शाखा के कुछ लोग थोड़ी ही दूर पर एक दूसरे गाँव में भी जाकर बस गए। जीरादेईवाला परिवार ही मेरे पूर्वजों का परिवार है। शायद जीरादेई में आनेवाले मेरे पूर्वज मुझसे सातवी या आठवीं पीढ़ी में ऊपर थे। जो लोग जीरादेई में आए थे, वे गरीब थे और रोजगार की खोज में ही इधर आ गए थे। चूँकि उस गाँव में कोई शिक्षित नहीं था और उन दिनों भी कायस्थ तो शिक्षित हुआ ही करते थे, इसलिए गाँव के लोगों ने उनको वहाँ रख लिया


title: बस्ती, उत्तर प्रदेश

text: छावनी बाजार: छावनी बाजार जिला मुख्यालय से लगभग 40 किलोमीटर की दूरी पर स्थित है। छावनी बाजार 1858 ई. के दौरान स्वतंत्रता सेनानियों का प्रमुख शरण स्थान रहा है। यह स्थान शहीदो के पीपल के वृक्ष के लिए भी प्रसिद्ध है। इसी जगह पर ब्रिटिश सरकार ने जनरल फोर्ट की मृत्यु के पश्चात् कार्यवाही में 500 जवानों को फांसी पर लटका दिया था।


title: बस्ती, उत्तर प्रदेश

text: संत रविदास वन विहार: संत रविदास वन विहार (राष्ट्रीय वन चेतना केन्द्र) कुआनो नदी के तट पर स्थित है। यह वन विहार जिला मुख्यालय से केवल एक किलोमीटर की दूरी पर स्थित गणेशपुर गांव के मार्ग पर है। यहां पर एक आकर्षक बाल उद्यान और झील स्थित है। इस बाल उद्यान और झील की स्थापना सरकार द्वार पिकनिक स्थल के रूप में की गई है। वन विहार के दोनों तरफ से कुवाना नदी का स्पर्श इस जगह की खूबसूरती को और अधिक बढ़ा देता है। संत रविदास वन विहार स्थित झील में बोटिंग का मजा भी लिया जा सकता है। सामान्यत: अवकाश के दौरान और रविवार के दिन अन्य दिनों की तुलना में काफी भीड़ रहती है।


title: बस्ती, उत्तर प्रदेश

text: भदेश्वर नाथ: यह कुआनो नदी के तट पर, जिला मुख्यालय से लगभग 6 किलोमीटर की दूरी पर स्थित है। भद्रेश्‍वर नाथ भगवान शिव को समर्पित मंदिर है। माना जाता है कि इस मंदिर की स्थापना रावण ने की थी। प्रत्येक वर्ष शिवरात्रि के अवसर पर यहां मेले का आयोजन किया जाता है। काफी संख्या में लोग इस मेले में सम्मिलित होते है।


title: बस्ती, उत्तर प्रदेश

text: दरगाह शरीफ़ हज़रत लतीफ़ शाह वली: यह दरगाह हज़रत लतीफ़ शाह अब्दाल रहमतुल्लाहि ताआला अलैह के नाम से प्रसिद्ध है! आप बहुत अच्छे अख्लाक वाले और पहुंचे हुए वली थे! यह दरगाह कुसौरा बाज़ार,नगर बाज़ार वाले मेन रोड से करीब 500 मीटर दूर पूरब दिशा में मनोरम नदी से घिरे ऐतिहसिक गांव महुआ डाबर के छोटे से टापू पर स्थित है!


title: बस्ती, उत्तर प्रदेश

text: मखौडा: मखौडा जिला मुख्यालय के पश्चिम में लगभग 57 किलोमीटर की दूरी पर स्थित है। यह स्थान रामायण काल से ही काफी प्रसिद्ध है। राजा दशरथ ने इस जगह पर पुत्रेस्ठी यज्ञ किया था। जिससे भगवन राम के उदभव का कारण स्थल यही स्थान कहा जाता है। मखौडा कौशल महाजनपद का एक हिस्सा था।


title: बस्ती, उत्तर प्रदेश

text: श्रंगीनारी: अयोध्या धाम से लगभग 30 किमी की दूरी पर स्थित ऋषि श्रंगी का आश्रम व तपोस्थली।


title: बस्ती, उत्तर प्रदेश

text: गनेशपुर: गनेशपुर बस्ती जिला का एक छोटा सा गांव है। यह पश्चिम में मुख्यालय से सिर्फ 4 किलोमीटर दूर और कुआनो नदी के तट पर स्थित है। यह पुराने मूल के पिंडारियो के उत्पत्ति का स्थान है।


title: बस्ती, उत्तर प्रदेश

text: बेहिल नाथ मंदिर: बनकटी विकास खंड के बस्ती शहर से सोलहवें किमी पर स्थित बेहिलनाथ मंदिर प्राचीन कालीन है। कहा जाता है कि यह बौद्ध काल का मंदिर है। अष्टकोणीय अर्घा में स्थापित शिवलिंग अपने आप में अनूठा है। इस स्थान पर प्राचीन टीले हैं जिनकी खुदाई हो तो यहां का संपन्न इतिहास के बारे में पता चलेगा।


title: बस्ती, उत्तर प्रदेश

text: थालेश्वरनाथ मंदिर: बनकटी से तीन किलोमीटर उत्तर थाल्हापार गांव में स्थित यह मंदिर प्राचीन कालीन है। गांव से पंद्रह मीटर ऊचाई पर स्थित यह मंदिर पर्यटन विभाग की सूची में दर्ज है तथा यहां पर्यटकों के ठहरने के लिए सरकार की ओर से चार कमरे भी बनाए गए हैं।


title: बस्ती, उत्तर प्रदेश

text: लोढ़वा बाबा शिवमंदिर : भानपुर तहसील के बडोखर बाजार में स्थित इस मंदिर पर शिवरात्रि के दिन विशाल मेला लगता है।


title: बस्ती, उत्तर प्रदेश

text: कणर मंदिर: बस्ती चीनी मिल के पार्श्व में स्थित यह शिवमंदिर भी प्राचीनतम मंदिरों में शुमार है


title: बस्ती, उत्तर प्रदेश

text: बैड़ा वाली माता का मंदिर: - यह मंदिर भानपुर तहसील से सोनहा मार्ग की तरफ १.५ किलोमीटर की दूरी पर स्थित है । यह समय माता का मंदिर है, यहाँ हर मंगलवार के दिन अधिक मात्रा में भक्तो की भीड़ लगती है।


title: बस्ती, उत्तर प्रदेश

text: धिरौली बाबू :  धिरौली बाबू बस्ती जिले का एक एतिहासिक गांव है। यह मुख्यालय से पश्चिम में छावनी बाजार से सिर्फ ६ किलोमीटर दूर और अमोढ़ा रियासत से 4 किमी दूर घाघरा नदी के तट पर स्थित है। घिरौलीबाबू निवासी कुलवंत सिंह, हरिपाल सिंह, बलवीर सिह, रिसाल सिंह, रघुवीर सिंह, सुखवंत सिह, रामदीन सिंह रामगढ़ गांव में अंग्रेजों का मुकाबला करने की रणनीति बनाने के लिए 17 अप्रैल 1858 को बुलायी गयी बैठक में शामिल थे। इन सभी को अंग्रेज सेना ने पकड़ के छावनी के पीपल के वृक्ष पर फासी पे लटका दिया। घिरौलीबाबू के क्रांतिकारियों ने घाघरा नदी में नौसेना का निरीक्षण करने आये अंग्रेज अफसर को पकड़ के मार दिया था किन्तु उसकी पत्नी को छोड़ दिया, जिसकी सुचना मिलते ही गोरखपुर के जिलाधिकारी ने पूरे ग्राम को जला देने और भूमि जब्त करने का ऑर्डर दे दिया। आज भी धिरौली बाबू में कुलवंत सिंह एवम रिसाल सिंह के वंशज शत्रुधन सिंह, अनिल कुमार सिंह एवम अनूप सिंह एवं योगेंद्र सिंह और जनार्दन सिंह के वंशज रहते है।


title: बस्ती, उत्तर प्रदेश

text: सरघाट मंदिर: यह मंदिर रुधौली तहसील के बगल में स्थित समय माता का मंदिर है। यहाँ हर सोमवार को अधिक मात्रा में भीड़ होती है।


title: बस्ती, उत्तर प्रदेश

text: केवाड़ी मुस्तहकम: बस्ती जिले से 29 किलोमीटर दूर रामजानकी रास्ते पर स्थित यह छोटा सा गाँव चिलमा बाज़ार के बगल में स्थित है। यह गाँव अध्यापकों की मातृभूमि कही जाती है। जिसको शुरुआत श्री रामदास चौधरी ने भटपुरवा इंटर कॉलेज की स्थापना 1963 में की और उनके इस शुभ कार्य को सफलता की उचाइयों पर श्री शिव पल्टन चौधरी ने बखूबी पहुँचाया |


title: बस्ती, उत्तर प्रदेश

text: नगर बाजार:  जिला मुख्यालय से लगभग आठ किलोमीटर की दूरी पर स्थित नगर एक छोटा सा गांव है। नगर गांव की पश्चिम दिशा में विशाल झील चंदू तल स्थित है। यह मछली पकड़ने और निशानेबाज़ी करने के लिए प्रसिद्ध है। इसके अलावा यह गांव गौतम बुद्ध के जन्म स्थल के रूप में भी जाना जाता है। चौदहवीं शताब्दी में यह स्थान गौतम राजाओं का जिला मुख्यालय बन गया था। उस समय का प्राचीन दुर्ग आज भी यहां देखा जा सकता है। जिला मुख्यालय से 16 किलोमीटर की दूरी पर स्थित है। इसके पूर्व में चन्दो ताल है


title: बस्ती, उत्तर प्रदेश

text: अगौना: अगुना जिला मुख्यालय मार्ग में राम जानकी मार्ग पर बसा हुआ है। अगुना प्रसिद्ध हिन्दी साहित्यकार श्री राम चन्द्र शुक्ल की जन्म भूमि है।


title: बस्ती, उत्तर प्रदेश

text: बराह छतर:


title: बस्ती, उत्तर प्रदेश

text: बराह छतर ज़िला मुख्यालय से पश्चिम में लगभग 15 किमी की दूरी पर कुवांना नदी के तट पर स्थित है। यह जगह मुख्य रूप से बराह मंदिर के लिए प्रसिद्ध है। बराहक्षेत्र लोकप्रिय पौराणिक पुस्तकों में वियाग्रपुरी रूप में जाना जाता है। इसके अलावा बराह को भगवान शिव की नगरी के नाम से भी जाना जाता है।यह भदना गाँव के निकट कुआनो नदी के पश्चिम तट पर स्थित है।यह पौरोणिक क्षेत्र अजगैवा जंगल ग्रामसभा के अंतर्गत आता है।यह क्षेत्र बुद्ध की मां महामाया के पिता सुप्रबुद्ध की राजधानी कोलिय नगर है


title: बस्ती, उत्तर प्रदेश

text: चंदो ताल: चंदो ताल जिला मुख्यालय से आठ किलोमीटर की दूरी पर स्थित है। माना जाता है कि प्राचीन समय में इस जगह को चन्द्र नगर के नाम से जाना जाता था। कुछ समय पश्चात् यह जगह प्राकृतिक रूप से एक झील के रूप में बदल गई और इस जगह को चंदो ताल के नाम से जाना जाने लगा। यह झील पांच किलोमीटर लम्बी और चार किलोमीटर चौड़ी है। माना जाता है कि इस झील के आस-पास की जगह से मछुवारों व कुछ अन्य लोगों को प्राचीन समय के धातु के बने आभूषण और ऐतिहासिक अवशेष प्राप्त हुए थे। इसके अलावा इस झील में राष्ट्रीय एवं अंतर्राष्ट्रीय पक्षियों की अनेक प्रजातियां भी देखी जा सकती है। ये ताल नगर बाजार से पूर्व में सेमरा चींगन गांव तक पहुंचा हुआ है


title: बस्ती, उत्तर प्रदेश

text: पकरी भीखी: यह गांव गर्ग जातियों का एक समूह है, जिनसे पाँच गांव का उदय हुआ - पकरी भीखी, जिनवा, बाँसापार, पचानू, आमा। पकरी भीखी का नाम भीखी बाबा के नाम का अंश है। बस्ती जिले से १५ किलोमीटर कि दूरी पर उत्तर दिशा में नेपाल बार्डर को जाने वाली सड़क पर स्थित है। एक तरफ से तालाब और दूसरी तरफ दूर तक फैले हुए खेत।


title: बस्ती, उत्तर प्रदेश

text: महादेवा मंदिर :  बस्ती जिले से 20 किलोमीटर पश्चिम दिशा में कुवानो नदी के घाट पार एक विशाल बरगद के निचे महादेव का मंदिर है। प्रति वर्ष शिवरात्रि के पावन पर्व पर विशाल मेला लगता है। इस दिन चारो तरफ से बहुत से लोग अपनी मनोकामना के साथ महादेव का दर्शन करते है। इस मंदिर का इतिहास बहुत ही पुराना है। किवदन्ती है कि देवरहाबाबा बाबा का कुछ दिनों तक यहाँ धर्मस्थली रही है।


title: बस्ती, उत्तर प्रदेश

text: 2001 के रूप में, साक्षरता दर 1991 में 35.36% से 54.28% की वृद्धि हुई है। साक्षरता दर पुरुषों के लिए 68.16% (1991 में 50.93% से बढ़ी हुई) और 39.००% प्रतिशत महिलाओं के लिए (1991 में 18.08% से बढ़ गया)। बस्ती शिक्षा और औद्योगिक में उत्तर प्रदेश के पिछड़े जिले में है।


title: बस्ती, उत्तर प्रदेश

text: यहां के मुख्य विद्यालयों में उदय पब्लिक स्कूल गौर,किसान इंटर कॉलेज परसरामपुर,गजाधर सिंह अंगद सिंह इंटर कॉलेज हर्रैया , इंडियन पब्लिक स्कूल बस्ती, उर्मिला एजुकेशनल बस्ती, माँ गायत्री इंटर कॉलेज कप्तानगंज, आदर्श इंटर कॉलेज दुबौलिया बाज़ार, श्री राम सुमेर सिंह कृषक इंटर कॉलेज गोकुलपुर, ए.डी. एकेडमी धरमुपुर, राम कुमार विक्रम सिंह हर्रैया आदर्श इंटर कालेज आदि हैं ।


title: बस्ती, उत्तर प्रदेश

text: बस्ती जनपद की प्रमुख भाषा हिन्दी के साथ साथ भोजपुरी और अवधी भी है, जिले के पूर्वी क्षेत्रों में भोजपुरी और पश्चिमी क्षेत्रों में अवधी का प्रयोग किया जाता है। इसके साथ ही दक्षिणी और उत्तरी क्षेत्र में भोजपुरी और अवधी भी बोली जाती है।.


title: रायबरेली

text: रायबरेली (Raebareli) भारत के उत्तर प्रदेश राज्य के लखनऊ मंडल के रायबरेली ज़िले में स्थित एक नगर है। यह ज़िले का मुख्यालय भी है।


title: रायबरेली

text: यह लखनऊ से 80 किलोमीटर दक्षिण-पूर्व में स्थित है। रायबरेली उत्तर प्रदेश राज्य का प्रमुख व्यापारिक केन्द्र है। रायबरेली में केंद्र सरकार के प्रमुख उद्योगों की स्थापना की गई है जिनमें आधुनिक रेल डिब्बा कारखाना, इंडियन टेलीफ़ोन इंडस्ट्रीज एवं नेशनल थर्मल पॉवर कार्पोरेशन मुख्य है। यहाँ पर अनेक प्राचीन इमारतें हैं। जिनमें क़िला, महल और कुछ सुन्दर मस्ज़िदें हैं। यह श्रीमती इंदिरा गांधी का निर्वाचन क्षेत्र रहा है। यहां पर उत्तर प्रदेश का पहला ऐम्स स्थापित हुआ है एवं देश के कई उच्च शिक्षा एवं शोध संस्थान भी हैं। इनमें से कुछ हैं: नेशनल इंस्टिट्यूट ऑफ फार्मास्यूटिकल एजुकेशन एंड रिसर्च, नेशनल इंस्टिट्यूट ऑफ फैशन टेक्नोलॉजी, पेट्रोलियम संस्थान एवं देश का प्रथम राष्ट्रीय विमानन विश्वविद्यालय।


title: रायबरेली

text: रायबरेली जिला अंग्रेजों द्वारा 1858 में बनाया गया था अपने मुख्यालय शहर के बाद नामित किया था। परंपरा यह है कि शहर राजभर राजा डलदेव द्वारा स्थापित किया गया था और भरौली जो समय के पाठ्यक्रम में कायस्थ व सिद्दीकी मनिहार जो समय के एक अवधि के लिए शहर के स्वामी थे उपाधि के तौर पर 'राय' शीर्षक का प्रतिनिधित्व करता है। चूंकि दक्षिण जिनमें से रायबरेली झूठ का जिले द्वारा कवर क्षेत्र अवध या अवध के शुभ के रूप में ज्ञात किया गया है इस क्षेत्र में भारतीय इतिहास के मीडिया स्तर अवधि की शुरुआत के बारे में. उत्तर में यह हिमालय की तलहटी के रूप में दूर फैला और वत्स देश के दक्षिण में दूर के रूप में के रूप में गंगा जो परे रखना. इसमें कोई शक नहीं है कि जिले सभ्य और बहुत ही प्रारंभिक काल से बसे जीवन दिया गया है। 8 अगस्त 1942 को भारत छोड़ो आंदोलन शुरुवात थी और जिळा किसी भी अन्य लोगों के पीछे नहीं था। फिर यहाँ जन गिरफ्तारी, सामूहिक जुर्माना, लाठी भांजना और पुलिस फायरिंग की गई थी। सरेनी में उत्तेजित भीड़ पर पुलिस ने गोलीबारी की जिसमे कई लोग शहीद हो गए और कई अपंग हो गए। इस जिले के लोग उत्साहपूर्वक व्यक्ति सत्याग्रह में भाग लिया और बड़े पैमाने में गिरफ्तारी दीं जिसने विदेशी जड़ो को हिलाकर रख दिया। १५ अगस्त १९४७ को लंबे अन्तराल के बाद, प्रतीक्षित स्वतंत्रता हासिल की और देश के बाकी हिस्सों के साथ साथ आ आज़ादी का जश्न हर्षौल्लास के साथ मनाया गया।


title: रायबरेली

text: इतिहास मुस्लिम आक्रमण से पहले जिले के प्रशासनिक स्थिति के बारे में चुप है, सिवाय इसके कि यह प्राचीन कोसला देश के भाग का गठन किया था। 13 वीं सदी की शुरुआत में, क्या अब रायबरेली और इसके चारों ओर इलाकों राजभर राजपूतों द्वारा विस्थापित थे और कुछ मामलों में कुछ मुस्लिम उपनिवेशवादी द्वारा, द्वारा शासित थे। जिले के दक्षिण पश्चिमी भाग बैस राजपूतों द्वारा कब्जा किया गया था। कानपुर और अमेठी वाले, अन्य राजपूत कुलों, खुद को क्रमशः उत्तर पूर्व और पूर्व में स्थापित थे। दिल्ली के सुल्तानों के शासन के दौरान लगभग पूरे पथ नाममात्र अपने राज्य का एक हिस्सा का गठन किया था। अकबर के शासनकाल के दौरान जब जिले द्वारा कवर क्षेत्र अवध और लखनऊ के सिरकार्स के बीच इलाहाबाद की सुबह, जो जिले का बड़ा हिस्सा के रूप में शामिल किया गया। यह वर्तमान में जिले के मोहनलाल गंज परगना से बढ़ाया मानिकपुर के सिरकार्स में विभाजित किया गया था। उत्तर पश्चिम पर दक्षिण में गंगा और उत्तर पूर्व पर परगना इन्हौना लखनऊ. इन्हौना के परगना अवध के सिरकार्स में उस नाम के एक महल के लिए सम्तुल्य। सरेनी, खिरो और रायबरेली के परगना के पश्चिमी भाग के परगना लखनऊ के सिरकार्स का हिस्सा बनाया। 1762 में, मानिकपुर के सिरकार्स अवध के क्षेत्र में शामिल किया गया था और चकल्दार के तहत रखा गया था। 1858 में, यह के रायबरेली में मुख्यालय के साथ लखनऊ डिवीजन के एक भाग के रूप में एक नए जिले, फार्म प्रस्तावित किया गया था। जिले के रूप में तो गठित और मौजूदा एक से आकृति और आकार में बहुत अलग था और चार तहसीलों, रायबरेली, हैदरगढ़, बछरावा और डलमऊ में विभाजित किया गया था। यह व्यवस्था बहुत अनियमित आकार के, ९३ कि॰मी॰ लम्बा और 100 कि॰मी॰ चौड़ा एक जिले में हुई। 1966 में, कारण गंगा के पाठ्यक्रम कटिया, अहतिमा, रावत पुर, घिया, मौ, सुल्तानपुर अहेत्माली, किशुनपुर, डोमै और लौह्गी के गांवों में इस जिले में जिला फतेहपुर से तहसील के परगना सरेनी डलमऊमें परिवर्तन के लिए स्थानांतरित कर दिया गया।


title: रायबरेली

text: यह शहर उत्तर प्रदेश की राजधानी लखनऊ के दक्षिण-पूर्व में, 80 किलो मीटर दूर सई नदी के किनारे बसा हुआ है। पूरे मेहरबान मिश्र मजरे नेरथुवआ का एक ग्राम है जो रायबरेली हैदरगढ रोड पर 40 किलो मीटर पर स्थित है यह लखनऊ डिवीजन का एक हिस्सा है और अक्षांश 25 ° 49 'उत्तर और 26 ° 36' उत्तरी और 100 देशांतर ° 41 'पूर्व और 81 ° 34' पूर्व के बीच स्थित है। उत्तर में यह जिले लखनऊ और बाराबंकी जिले तहसील हैदर गढ़ तहसील मोहनलाल गंज द्वारा घिरा हुआ है, तहसील मुसाफिर खाना जिला सुल्तानपुर के द्वारा और दक्षिण पूर्व - परगना फ़तेहपुर और जिले के कुंडा तहसील प्रताप गढ़ के द्वारा पूर्व में. दक्षिणी सीमा गंगा जो इसे फतेह पुर जिले से अलग से बनाई है। पश्चिम में जिला उन्नाव के पुरवा तहसील स्थित है इंदिरा गांधी स्मारक वानस्पतिक उद्यान वर्ष 1986 में स्थापित किया गया था क्रम में पारिस्थितिकी संतुलन बहाल करने है। बगीचे लखनऊ - वाराणसी राजमार्ग के बाईं ओर पर स्थित है। इस उद्यान साई नदी के उत्तरी किनारे पर स्थित है। बगीचा रायबरेली - इलाहाबाद रेलवे लाइन के पश्चिम में चल रहा है जो लखनऊ - वाराणसी राजमार्ग के समानांतर है। इंदिरा गांधी वानस्पतिक उद्यान का कुल प्रस्तावित क्षेत्र 57 हेक्टेयर है, जिसमें से अब तक 10 हेक्टेयर विकसित किया गया है और यह दिन ब दिन बढ़ रही है। बगीचे के उद्देश्य केवल के लिए यह बढ़ रही फूल, फल या सब्जियों, लेकिन यह भी वैज्ञानिकों, शोध कार्यकर्ताओं / छात्रों संयंत्र जीवन में जागृति हित के लिए और आम जनता के लिए एक शैक्षिक स्थापना के लिए एक जगह बनाने के लिए नहीं है। औषधीय संयंत्र (Azadirachta इंडिका 'नीम, जटरोफा curcas' Jamalghota ', नशा metel' Dhatura ', शतकुंभ' Kaner 'आदि जैसे 23 औषधीय प्रजातियों के 114 पौधों से मिलकर) ट्रेल्स, सांस्कृतिक संयंत्र ट्रेल्स (156 पौधों से मिलकर Aegal Marmel 'बेल' जैसे 16 से अधिक प्रजातियों, पवित्र पीपल वृक्ष 'पीपल'), आर्थिक संयंत्र (12 प्रजातियों के 60 पौधों से मिलकर) ट्रेल्स, बल्बनुमा उद्यान (Caina, Jaiferenthus, रजनीगंधा, Haimanthos, नरगिस, Gladuolos और Haemoroucoulis शामिल आदि) रॉक बगीचा, उद्यान, मौसमी संयंत्र बगीचा, जलीय उद्यान और एक ग्रीन हाउस गुलाब वानस्पतिक उद्यान में शामिल हैं।


title: रायबरेली

text: यह पुल रायबरेली शहर के बाहरी इलाके में स्थित है। इस पुल के महत्वपूर्ण बात यह है कि इस जगह पर शारदा नहर सई नदी पार कर एक जलसेतु का निर्माण करती है।


title: रायबरेली

text: नसीराबाद, [छतोह] रायबरेली जनपद का बेहद महत्वपूर्ण ऐतिहासिक कस्बा है। इसका नाम पहले पटाकपुर था जिसे सैय्यद जकरिया ने जीत हासिल करने के बाद इसका नाम नसीराबाद रखा। यह कस्बा शियों की संस्कृतिक के नजरिये से बेहद महत्व रखता है। महान शिया धर्मगुरू सैय्यद दिलदार अली गुफ़रानमाब का जन्म यहीं हुआ था। जिनका एतिहासिक इमामबाड़ा, इमामबाड़ा गुफ़रान माब, यहां आज भी स्थित है। राजनीतिक दृष्टि से भी यह स्थान काफी महत्वपूर्ण भूमिका निभाता है जो कि इसे एक अलग पहचान रखता है।


title: रायबरेली

text: जायस जिले का एक प्राचीन शहर है। एक बार एक समय पर यह राजा उदयन की राजधानी था। मलिक मोहम्मद जायसी जैसा एक महान कवि इस जगह पर था। उनकी स्मृति में वहाँ "जायस स्मारक " का निर्माण किया गया है।


title: लखीमपुर

text: लखीमपुर निम्न में से एक हो सकता है:


title: लखीमपुर, उत्तर प्रदेश

text: लखीमपुर (Lakhimpur) भारत के उत्तर प्रदेश राज्य के लखीमपुर खीरी ज़िले में स्थित एक नगर है। यह उस ज़िले का मुख्यालय भी है। पास ही खीरी का शहर स्थित है।


title: लखीमपुर, उत्तर प्रदेश

text: पहले इस जगह को "लक्ष्मीपुर" के नाम से जाना जाता था। पुराने समय में यह खर के वृक्षों से घिरा हुआ था। अत: खीरी नाम खर वृक्षों का ही प्रतीक है। यहां के प्रमुख पर्यटन स्थलों में गोला - गोकरनाथ(छोेटी काशी), देवकाली, लिलौटीनाथ और फ्रांग मंदिर(ई॰ १८६०-१८७०) आदि विशेष रूप से प्रसिद्ध है। क्षेत्रफल की दृष्टि(लगभग ७६८० वग॔ किलोमी॰) से यह जिला उत्तर प्रदेश का सबसे बड़ा जिला हैं।


title: लखीमपुर, उत्तर प्रदेश

text: यह मंदिर भगवान शिव को समर्पित है। गोला गोकरन नाथ को छोटी काशी के नाम से भी जाना जाता है। माना जाता है कि भगवान शिव ने रावण की तपस्या से प्रसन्न होकर उन्हें वरदान दिया था। रावण ने भगवान शिव से यह प्रार्थना की वह उनके साथ लंका चले और हमेशा के लिए लंका में रहें। भगवान शिव रावण की इस बात से राजी हो गए। लेकिन उनकी यह शर्त थी कि वह लंका को छोड़कर अन्य किसी और स्थान पर नहीं रहेंगे। रावण इस बात के लिए तैयार हो गया और भगवान शिव और रावण ने लंका के लिए अपनी यात्रा आरंभ की थी। इस मंदिर में स्थित शिवलिंग पर रावण के अगूठे का निशान वर्तमान समय में भी मौजूद है। प्रत्येक वर्ष चैत्र माह में चेती मेले का आयोजन किया जाता है।


title: लखीमपुर, उत्तर प्रदेश

text: यह मंदिर "भगवान शिव" को समर्पित है। शारदा नगर मार्ग पर स्थित लिलौटी नाथ लखीमपुर से नौ किलोमीटर की दूरी पर स्थित है। माना जाता है कि इस मंदिर में स्थित शिवलिंग की स्थापना महाभारत काल के दौरान द्रोणाचार्य के पुत्र अश्‍वशथामा ने की थी। कुछ समय के पश्चात् यहां के पुराने राजा मेहवा ने मंदिर का पुनर्निर्माण करवाया था। मंदिर में स्थित शिवलिंग अत्यंत अद्भुत है। क्योंकि प्रतिदिन शिवलिंग के कई बार रंग बदलते हैं। इसके अतिरिक्‍त यहां रहने वाले लोगों का मानना है कि अश्‍वशथामा अमर है और प्रतिदिन मंदिर का द्वार खुलने से पहले उसमे भगवान शिव पर पूजा अर्चना कर जाते है। प्रत्येक वर्ष जुलाई माह में प्रत्येक दिन और हर महीने में आने वाली अमावस्या को मेले का आयोजन किया जाता है।


title: लखीमपुर, उत्तर प्रदेश

text: लखीमपुर से सीतापुर मार्ग पर स्थित लखीमपुर से १२ किलोमीटर की दूरी पर ऑयल शहर फ्रॉग मंदिर के लिए काफी प्रसिद्ध है। इस मंदिर का निर्माण १८७० ई. में करवाया गया था। यह मंदिर भगवान शिव को समर्पित है। इस मंदिर की सबसे बड़ी विशेषता यह है कि यह मंदिर मेढ़क के आकार में बना हुआ है। मंदिर में दो प्रवेश द्वार है। जिसका प्रमुख द्वार पूर्व दिशा की और दूसरा दक्षिण दिशा की ओर खुलता है।मंदिर के ऊपर लगा हुआ छत्र स्वर्ण से निर्मित है। जिसमें नटराज जी की नृत्य करती मूर्ति चक्र के अन्दर मंदिर के शीर्ष पर विद्यमान है। जोकि सूर्य की दिशा के अनुसार घूर्णन करता है। जोकि विस्मय कारी है।


title: लखीमपुर, उत्तर प्रदेश

text: मैगलगंज लखीमपुर जिले का एक कस्बा है। जो लखीमपुर से करीब 54 किलोमीटर की दूरी पर स्थित है। यह नेशनल हाईवे 24 पर स्थित है।यहां के गुलाब जामुन प्रदेश भर में मशहूर है। मैगलगंज के दक्षिण में गोमती नदी के तट पर बाबा पारसनाथ का प्रसिद्ध मंदिर है यहां महाभारत काल का मंदिर है इस मंदिर में 6 शिवलिंग है 5 शिवलिंग की पूजा पांच पांडव करने आते हैं और एक शिवलिंग की पूजा अश्वत्थामा करते हैं जो कि द्रोणाचार्य के पुत्र हैं गोमती नदी दक्षिण से उत्तर दिशा की ओर बहती है यह शुभ माना जाता है और मंदिर के पश्चिम सिद्ध बाबा का स्थान है मंदिर के दक्षिण कुछ टूटी हुई मूर्तियां रखी है जो यहां के पूर्वजों ने बताया है मूर्तियां मोहम्मद गोरी ने तोड़ी है जब उसने मंदिर पर आक्रमण किया तो यहां सांप और बिच्छू उसकी सेना लोहा लिया और उसकी सेना को खत्म कर दिया


title: लखीमपुर, उत्तर प्रदेश

text: देवकाली शिव मंदिर एक ऐतिहासिक मंदिर है। यह मंदिर उत्तर प्रदेश के लखीमपुर जिले से सात किलोमीटर की दूरी पर स्थित है। भगवत गीता के अनुसार राजा परीक्षित ने अपने बेटे के जन्म पर नाग यज्ञ का आयोजन किया था। सभी सांप यज्ञ मंत्र की शक्ति से उस हवन कुंड में कूद पड़े। इस यज्ञ के पश्चात् उस क्षेत्र में कभी कोई सांप नहीं पाया गया। ऐसा माना जाता है कि इस मंदिर की पवित्र धरती इस जगह पर किसी सांप को यहां आने नहीं देती है। इस मंदिर का नाम भगवान ब्रह्मा की पुत्री देवकाली के नाम पर रखा गया है। क्योंकि उन्होंने इस स्थान पर कड़ी तपस्या की थी। यह भोलेनाथ मंदिर गोमती नदी के किनारे बना है यहां श्रावण मास में मेला लगता है यहां पर लगभग हर समय सृद्धालुओ द्वारा रामचरितमानस पाठ कराये जाते हैं मनोकामना पूर्ण करने वाले सृद्धालुओ ने यहां कई धर्मशाला बनवाये हैं। इस्के निकट 6 किमी प्रति kasba mohommdi kheri है।


title: लखीमपुर, उत्तर प्रदेश

text: १ फ़रवरी सन १९७७ ईस्वी को दुधवा के जंगलों को राष्ट्रीय उद्यान बनाया गया। सन १९८७-८८ ईस्वी में किशनपुर वन्य जीव विहार को दुधवा राष्ट्रीय उद्यान में शामिल कर लिया गया तथा इसे बाघ संरक्षित क्षेत्र घोषित कर दिया गया। दुधवा राष्ट्रीय उद्यान की स्थापना के समय यहां बाघ, तेंदुए, गैण्डा, हाथी, बारहसिंगा, चीतल, पाढ़ा, कांकड़, कृष्ण मृग, चौसिंगा, सांभर, नीलगाय, वाइल्ड डाग, भेड़िया, लकड़बग्घा, सियार, लोमड़ी, हिस्पिड हेयर, रैटेल, ब्लैक नेक्ड स्टार्क, वूली नेक्ड स्टार्क, ओपेन बिल्ड स्टार्क, पैन्टेड स्टार्क, बेन्गाल फ़्लोरिकन, पार्क्युपाइन, फ़्लाइंग स्क्वैरल के अतिरिक्त पक्षियों, सरीसृपों, उभयचर, मछलियाँ व अर्थोपोड्स की लाखों प्रजातियां निवास करती थी। कभी जंगली भैसें भी यहां रहते थे जो कि मानव आबादी के दखल से धीरे-धीरे विलुप्त हो गये। इन भैसों की कभी मौंजूदगी थी इसका प्रमाण वन क्षेत्र में रहने वाले ग्रामीणों पालतू मवेशियों के सींघ व माथा देख कर लगा सकते है कि इनमें अपने पूर्वजों का डी०एन०ए० वहीं लक्षण प्रदर्शित कर रहा है। मगरमच्छ व घड़ियाल भी आप को सुहेली जो जीवन रेखा है इस वन की व शारदा और घाघरा जैसी विशाल नदियों में दिखाई दे जायेगें। गैन्गेटिक डाल्फिन भी अपना जीवन चक्र इन्ही जंगलॊ से गुजरनें वाली जलधाराओं में पूरा करती है। इनकी मौजूदगी और आक्सीजन के लिए उछल कर जल से ऊपर आने का मंजर रोमांचित कर देता है।


title: लखीमपुर, उत्तर प्रदेश

text: सूरत भवन पैलेस तराई क्षेत्र स्थित खूबसूरत महलों में से एक है। इस महल वास्तुकला काफी खूबसूरत है। यह महल लगभग नौ एकड़ के क्षेत्र में फैला हुआ है। बिना अनुमति के यहां प्रवेश नहीं किया जा सकता है।


title: लखीमपुर, उत्तर प्रदेश

text: यह गुरूद्वारा खीरी जिले के बाबापुर में स्थित है। गुरूद्वारा कौड़ियाला घाट साहिब घाघरा नदी के तट पर स्थित है। माना जाता है कि इस स्थान पर सिखों के प्रथम गुरू, गुरू नानक जी ने १५१४ ई. में शिविर लगाया था व गुरूवाणी के प्रभाव से एक कुष्ठ रोगी को रोग से मुक्त किया था। इस पुराने गुरूद्वारे में एक विशाल कमरा और पवित्र कुण्ड भी स्थित है, यहाँ प्रत्येक अमावस्या के दिन मेला लगता है,तथा लंगर भी सिक्ख समुदाय के द्वारा कराया जाता है। यहां पर हर समुदाय के लोग अमावस्या के दिन जाते है तथा वहां बने पवित्र कुंड में स्नान करते है कहा जाता है कि उस कुंड में स्नान करने मात्र से चर्म रोगों में फायदा हो जाता है। लोगों को फायदा होने पे नमक और झाड़ू चढ़ाया जाता है।


title: लखीमपुर, उत्तर प्रदेश

text: सबसे निकटतम हवाई अड्डा अमौसी अंतर्राष्ट्रीय हवाई अड्डा, लखनऊ है। यह जगह खीरी से 150 किलोमीटर की दूरी पर स्थित है।


title: लखीमपुर, उत्तर प्रदेश

text: खीरी रेल मार्ग द्वारा आसानी से लखनऊ, सीतापुर,बरेली,पीलीभीत,गोंडा आदि द्वारा पहुंचा जा सकता है।


title: लखीमपुर, उत्तर प्रदेश

text: यह स्थान सड़क मार्ग द्वारा दिल्ली, शाहजहांपुर,सीतापुर,मैगलगंज,हरदोई,बरेली और भारत के कई प्रमुख शहरों से जुड़ा हुआ है। पीलीभीत बहराइच राष्ट्रीय राजमार्ग 730 भी यहा से गुजरता है।


title: लखीमपुर, उत्तर प्रदेश

text: यातायात के विभिन्न साधनों की सुविधा जिले में मिलती है। मुख्य रूप से बस और रेल यातायात सुविधाओं के जरिए लखीमपुर पहुंचा जा सकता है। प्रदेश की राजधानी लखनऊ से मात्र 135 किमी की दूरी पर यह शहर लखीमपुर स्थित है। लखीमपुर खीरी जनपद के पलियाकलां में हवाई पट्टी होने के चलते कुछ घरेलु उड़ाने से भी पहुंचा जा सकता है , लेकिन पलिया से बस की सहायता से सड़क मार्ग के जरिए जिले के बाकी हिस्सों में पहुंचा सकता है।


title: हरदोई

text: हरदोई भारतीय राज्य उत्तर प्रदेश के हरदोई जिले में एक शहर है। यह हरदोई जिले का प्रशासनिक मुख्यालय भी है।


title: हरदोई

text: हरदोई की भौगोलिक स्थिति है। इसकी समुद्र तल से औसत ऊँचाई है। हरदोई लखनऊ (उत्तर प्रदेश की राजधानी) से 110 किमी और नई दिल्ली (भारत की राजधानी) से 394 किमी दूरी पर स्थित है।


title: हरदोई

text: हरदोई जिले की पूर्वी सीमा गोमती नदी बनाती है। उत्तर-पश्चिम में शाहजहाँपुर से रामगंगा मे मिलने वाली एक छोटी नदी अलग करती है इसके बाद रामगंगा इसकी दक्षिणी सीमा बनाते हुए संग्रामपुर के पास गंगा मे मिल जाती है और इस प्रकार गंगा इसकी पश्चिमी सीमा बनाती है इसके उत्तर में खीरी लखीमपुर है,दक्षिण में लखनऊ व उन्नाव जिले हैं। वस्तुतः गंगा तथा गोमती के बीच एक लगभग सम्भुजाकार आकृति बनती है उत्तर -पश्चिम से दक्षिण -पूर्व की अधिकतम दूरी लगभग १२५ किमी और औसत चौड़ाई लगभग ७४ किमी है। हरदोई की एक भौगोलिक विशेषता है इसका विशाल ऊसर जो जिले के मध्य से रेलवे लाइन के दोनो ओर सण्डीला से शहाबाद तक फ़ैला है हरदोई पूर्णतया समतल है सबसे ऊँचा स्थान गोमती नदी के पास पिहानी है जिसकी समुद्र तल से ऊँचाई 149.35 मीटर (४९० फ़ीट) है।


title: हरदोई

text: भारत की 2011 की जनगणना के अनुसार, हरदोई की जनसंख्या 170,314 है जिसमें पुरुष कुल जनसंख्या का 54% और महिलाएँ 46% हैं। 2011 के अनुसार हरदोई की औसत साक्षरता दिवस 68.89% है जो यहाँ की 2001 की दर 51.88% से अधिक एवं वर्तमान राष्ट्रीय साक्षरता दर 74.9% से कम है: पुरुष साक्षरता दर 77% और महिला साक्षरता दर 59% है। हरदोई में 13% जनसंख्या 6 वर्ष से कम आयु के बच्चों की है।


title: हरदोई

text: हरदोई के सर्वप्रथम सांसद बुलाकी राम वर्मा है जिन्हें १९५२ में चुना गया।


title: हरदोई

text: हरदोई जिले के मल्लावां विधान सभा से वर्तमान में विधायक डॉ आशीष सिंह आशु है


title: हरदोई

text: हरदोई तक पहुंचने के लिए रेल और सड़क मार्ग से पहुंचा जा सकता है। लखनऊ से हरदोई तक पहुंचने में करीब ढेड़ घंटा लगता है। हरदोई पुराने अवध -रुहेलखण्ड रेलवे के लखनऊ लाइन पर स्थित है ,वर्तमान समय में इसे उत्तर रेलवे के रूप में जाना जाता है उत्तर रेलवे के मुरादाबाद मंडल द्वारा इसका संचालन किया जाता है जम्मू-हावड़ा, अमृतसर -हावड़ा ,उत्तर बिहार अर्थात छ्परा हाजीपुर मुज्जफ़रपुर से होकर जाने वाली मेल एक्स्प्रेस सवारी गाड़ियाँ यहाँ रुककर जाती हैं l .सड़्क मार्ग से आसपास के सभी जिलों से सीधा जुड़ा है प्रायःसभी कस्बे सड़्कों से जुड़े हैंही साथ ही गावों में भी आवागमन के लिए सड़के हैं l


title: हरदोई

text: नदियाँ --हरदोई में बहने वाली नदियाँ गंगा रामगंगा,गर्रा ,सुखेता ,सई ,घरेहरा आदि हैं इन नदियों पर पुराने समय में न होने के कारण निम्न्लिखित घाटों से आवागमन तथा व्यापार होता था  ऊंचागांव भी एक अच्छा गाँव है जो शारदा नहर के पास बसा हुआ है ।


title: हरदोई

text: नारद पुराण के अनुसार दैत्य राज हिरणकश्यप को यह घमंड था कि उससे सर्वश्रेष्ठ दुनिया में कोई नहीं, अतः लोगों को ईश्वर की पूजा करने की बजाय उसकी पूजा करनी चाहिए। पर उसका बेटा प्रहलाद जो कि विष्णु भक्त था (और बाद मे राजा बना उसके पुत्र का नाम विरोचन तथा पौत्र का नम महाबली था ,) ने हिरणकश्यप की इच्छा के विरूद्ध ईश्वर की पूजा जारी रखी। हिरणकश्यप ने प्रहलाद को प्रताड़ित करने हेतु कभी उसे ऊँचे पहाड़ों से गिरवा दिया, कभी जंगली जानवरों से भरे वन में अकेला छोड़ दिया पर प्रहलाद की ईश्वरीय आस्था टस से मस न हुयी और हर बार वह ईश्वर की कृपा से सुरक्षित बच निकला। अंततः हिरणकश्यप ने अपनी बहन होलिका जिसके पास एक जादुई चुनरी थी, जिसे ओढ़ने के बाद अग्नि में भस्म न होने का वरदान प्राप्त था, की गोद में प्रहलाद को चिता में बिठा दिया ताकि प्रहलाद भस्म हो जाय। पर होनी को कुछ और ही मंजूर था, ईश्वरीय वरदान के गलत प्रयोग के चलते जादुई चुनरी ने उड़कर प्रहलाद को ढक लिया और होलिका जल कर राख हो गयी और प्रहलाद एक बार फिर ईश्वरीय कृपा से सकुशल बच निकला। दुष्ट होलिका की मृत्यु से प्रसन्न नगरवासियों ने उसकी राख को उड़ा-उड़ा कर खुशी का इजहार किया। मान्यता है कि आधुनिक होलिकादहन और उसके बाद अबीर-गुलाल को उड़ाकर खेले जाने वाली होली इसी पौराणिक घटना का स्मृति प्रतीक है।


title: हरदोई

text: अधिक मास अर्थात पुरुषोत्तम मास भगवान विष्णु ने मानव के पुण्य के लिए ही बनाया है। पुराणों में उल्लेख है कि जब हिरण कश्यप को वरदान मिला कि वह साल के बारह माह में कभी न मरे तो भगवान ने मलमास की रचना की। जिसके बाद ही नरसिंह अवतार लेकर भगवान ने उसका वध किया।


title: हरदोई

text: हरदोई नाम पडा है हरि-द्रोही से - अर्थात जो भगवान से द्रोह करता हो। कहते हैं कि हिर्ण्याकश्यप ने अपने नगर का नाम हरि-द्रोही रखवा दिया था। उसके पुत्र ने विदोह किया। पुत्र को दण्ड देने के लिये बहिन होलिका अपने भतीजे को ले कर अग्नि में प्रवेश कर गयी। अपवाद घटा। प्रह्लाद का बाल भी बाँका ना हुआ और होलिका जल मरी।  कहा जाता है कि जिस कुण्ड में होलिका जली थी, वो आज भी श्रवणदेवी नामक स्थल पर हरदोई में स्थित है।


title: हरदोई

text: दूसरी कथा के अनुसार -बली नाम का एक प्रतापी राजा था, उसके दादा प्रह्लाद ने तपस्या की और अमर राज प्राप्त किया, बली का पिता विरोचन भी नेक पुरुष था ,राजा बलि ने अश्वमेघ यग्य और अग्नि होम किए. उसने इस तरह ९९ यज्ञ संपन्न कर दिए. राजा बलि का यश चारों और फैलने लगा और वह इन्द्रलोक का राजा बनने की सोचने लगा. राजा बलि ने १०० वें यज्ञ का आयोजन रखा और इसके लिए निमंन्त्रण भेजे. सारी नगरी को इस अवसर के अनुरूप सजाया गया। सारी नगरी को न्योता दिया गया।भगवान ने सोचा कि राजा बलि घमंड में आकर कहीं इन्द्र का राज न लेले. भगवान ने बावन अवतार का रूप धारण किया। अपना शरीर ५२ अंगुल के बराबर लंबा किया और राजा बलि की नगरी के समीप धूना जमा लिया। राजा बलि ने यज्ञ शुरू किया और मंत्रियों को हुक्म दिया कि नगरी के आस पास कोई भी मनुष्य यहाँ आए बिना न रहे. मंत्रियों ने छानबीन की तो पता चला कि भगवान रूप बावन अपनी जगह बैठा है। मंत्रियों के कहने पर वह नहीं आए. तब राजा बलि ने ख़ुद जाकर महाराज से निवेदन किया। महाराज ने राजा से कहा कि मैं आपके नगर में तब प्रवेश करुँगा कम से कम तीन(कदम) जमीन मुझे दान करो , इस पर राजा बलि को हँसी आ गई और कहा की शर्त मंजूर है। राजा बलि का वचन पाकर भगवान ने अपनी देह को इतना लंबा किया कि पूरी पृथ्वी को दो(कदम) में ही नाप लिया। और पूछा कि तीसरा कदम कहाँ रखू, इस पर राजा बलि ने कहा कि यह तीसरा कदम मेरे सर पर रखें।


title: हरदोई

text: उप्रोक्त कथानको के अनुसार हरदोई की उत्पत्ति हरिद्वय् से हुई है। जिसका अर्थ दो भगवान होता है। यह दो भगवान वामन भगवान और नरसिम्हा भगवान है जिन्हें हरिद्रव्य कहा जाता है। जिसके पश्चात्इसजगह का नाम हरदोई पड़ा। हरदोई हरिद्वेई या हरिद्रोही यूं तो हरदोई को हरिद्वेई भी कहा जाता हैक्योंकि भगवान ने यहां दो बार अवतार लिया एक बार हिरण्याकश्यप वध करने के लिये नरसिंह भगवान रूप में तथा दूसरी बार भगवान बावन रूप रखकर । परन्तु सबसे अधिक विस्मयकारी तथ्य यह है कि विजयादशमी पर्व पर सम्पूर्ण हरदोई नगर में कहीं भी रावण दहन का कोई कार्यक्रम नहीं होताl


title: हरदोई

text: कृष्ण के भाई बलराम ब्राह्मणों के साथ पवित्र स्थानों के दर्शन के लिए निकले, नीमसार की ओर जाते हुए ,उन्होने देखा कि कुछ ऋषि पवित्र ग्रन्थों का पाठ सुनने में निमग्न हैं और उनका स्वागत -सत्कार उन्होंने नहीं किया तो बलराम ने क्रोध वश ऋषि के सिर को कुश नामक घास से काट दिया और फ़िर पश्चाताप से भर कर उस स्थान को बिल नामक दैत्य से छुट्कारा दिलाया।


title: हरदोई

text: सैय्यद सालार मसूद ने पहला आक्रमण ईस्वी सन १०२८ ईस्वी मे बावन पर किया शेख घोषणा करते हैं कि उन्होंने सन १०१३ में बिलग्राम को जीत लिया पर इम्पीरियल गजेटियर का मानना है कि १२१७ से पहले स्थाई मुस्लिम कब्जा नहीं हो पाया था। अवध के गजेटियर के पेज ५५ पर बताया गया है कि१०२८ ईस्वी में सैयद सल्लर ने बावन पर कब्जा कर लिया l इसी के आस पास गोपामऊ को भी जीत लिया गया सैयद मखदूम -उद- उल- अजीज- शेख उर्फ़ लाल पीर कनौज की और से गंगा पार भेजा गया जो गोपामऊ की लडाई में मारा गया किन्तु सैयद सल्लर ने दो नुमाइन्दो को यहाँ छोड़ दिया जिन्होंने यहाँ अपना कब्जा बनाने में सफलता प्राप्त की इनका नाम था -नुसरत खान और जफ़र खान l और शेखों के मुताबिक़ १० १३ ईस्वी में बिलग्राम को जीत लियाl इसके बावजूद १२१७ ईसवी तक नियमित रूप से मुस्लिम नियन्त्रण न हो सका इसका अर्थ है कि लगभा २०० वर्षों तक वे यहाँ के निवासियों से लगातार विरोध पाते रहे। सैय्य्द शाकिर ने सबसे पहली जीत गोपामऊ पर हासिल की इसौली पर सैय्यद सालेह ने विजय प्राप्त की


title: हरदोई

text: किन्तु साण्डी और सण्डीला पर लम्बे समय तक जीत हासिल न कर पाए सण्डीला पासी साम्राज्य की राजधानी थी जो गोमती और सई नदियों के दोनों किनारों पर फ़ैला था और जिसका विस्तार लखीमपुर -खीरी के धौरहरा और मितौली तक था इस क्षेत्र के पासी राजपासी कहे जाते हैं १८८१ की जनगणना में हरदोई में पासियों की जनसंख्या ७२३२६ थी इम्पीरियल गजेटियर आफ़ इण्डिया में बताया गया है कि पासी हरदोई में अभी भी बहुत शक्तिशाली हैं।


title: हरदोई

text: हरदोई नगर कि सरकुलर रोड पर स्थित बेलाताली तालाब जो 2019 के पूर्व एक आम तालाबों कि भाँति था पर इसका 2019 में सुंदरीकरण कराया गया अब यहाँ बोटिंग नाव, बच्चों के झूले, बैठने के लिए शीट, लोगो को टहलने के लिए तालाब के चारो ओर पथ, वृक्षारोपण, आदि कार्य कराये गए है जिससे यहाँ के लोगो को एक सार्वजनिक स्थल कि प्राप्ति हुई है यहाँ प्रवेश शुल्क 2 रूपये तथा वोटिंग नाव शुल्क 20 रूपये प्रति व्यक्ति है तथा मासिक पास 50 रूपये का है।


title: हरदोई

text: हरदोई में श्री बाबा मंदिर प्रमुख धार्मिक स्थान हैं। इस मंदिर के पास एक पुराना टीला भी है, जिसे हिरण्याकश्यप के महल का खंडहर कहा जाता है। इसी के पास श्रवन देवी का मंदिर है। श्री महेन्द्र नाथ वर्मा द्वारा रचत पुस्तक "हरदोइ (हरिद्वयई) इसके अतिरिक्त हरदोई से लगभग ३६ किमी दूरी पर स्थित शाहाबाद मे दिलेर शाह का मकबरा भी दर्शनीय स्थल है। हरदोई से करीब 50 किलोमीटर पूर्व की दिशा में हत्‍याहरण तीर्थ है। बताते हैं कि रावण बध के बाद भगवान श्रीराम को ब्राह्मण की हत्‍या का पाप लग गया। इसके लिए राम को देश भर के तीर्थो में स्‍नान करने को कहा गया। हत्‍याहरण तीर्थ में स्‍नान करने के बाद राम को ब्राह़मण हत्‍या के पाप से मुक्ति मिली। इसी घटना के बाद इसका नाम हत्‍याहरण तीर्थ पडा। हत्‍याहरण तीर्थ से करीब 15 किलोमीटर पूर्व में अतरौली थाने के निकट जंगलीशिव तीर्थ स्‍थान है। जहां पर प्रतिमाह अमावश को मेला लगता है। तमाम श्रद्धालु जंगलीशिव तीर्थ में मार्जिन करके रोजाना पुण्‍य कमाते हैं। जंगलीशिव तीर्थ से 5 किलोमीटर पूर्व में भरावन से आगे चलने पर आस्तिक मुनि का प्राचीन मंदिर है। इसी स्‍थान पर आस्तिक मुनि ने कई वर्षो तक तपस्‍या की थी। अतरौली थानाक्षेत्र में ही भगवान बाणेश्‍वर महादेव मंदिर व तीर्थस्‍थान सोनिकपुर स्थित है। इस मंदिर का ऐतिहासिक महत्‍व है।


title: हरदोई

text: हरदोई की तहसील संडीला के कस्‍बा अतरौली में पब्लिक साइंस स्‍कूल स्थित है।


title: पश्चिमी लफायत, इंडियाना

text: पश्चिमी लफायत टिपीकनू काउंटी, इंडियाना, संयुक्त राज्य अमेरिका में एक शहर है। सन २००० की जनगढ़ना के मुताबिक इसकी जनसंख्या 28,778 है।


title: राजन

text: राजन


title: ए॰ बी॰ बर्धन

text: अर्धेन्दु भूषण बर्धन (25 सितम्बर 1924 – 2 जनवरी 2016) अथवा ए॰बी॰ बर्धन भारत के सबसे पुराने राजनीतिक दलों में से एक भारतीय कम्युनिस्ट पार्टी के भूतपूर्व महासचिव थे। वो ऑल इंडिया डिफ़ेन्स इम्पलॉइज़ एसोसिएशन के उपाध्यक्ष, महाराष्ट्र स्टेट इलेक्ट्रिसिटी फ़ेडरेशन और ऑल इंडिया इलेक्ट्रिक इम्पलॉइज़ फ़ेडरेशन के अध्यक्ष रहे थे।


title: ए॰ बी॰ बर्धन

text: ए बी बर्धन का जन्म बंगाल के बरिशाल में हुआ था जो अब बांग्लादेश में है। जब वह १५ वर्ष के थे तब वे नागपुर गये जहाँ वे साम्यवाद के अनुयायी बन गये। १९४० में नागपुर विश्वविद्यालय में वे आल इण्डिया स्टुडेण्ट्स फेडरेशन के सदस्य बने। उसी वर्ष वे भारतीय कम्युनिस्ट पार्टी के सदस्य बने जो उस समय प्रतिबन्धित थी। वे नागपुर विश्वविद्यालय छात्रसंघ के अध्यक्ष रहे। उन्होने विधि में स्नातक तथा अर्थशास्त्र में परास्नातक की उपाधि हासिल की थी।


title: ए॰ बी॰ बर्धन

text: उन्होने नागपुर से अनेक चुनावों में भाग लिया किन्तु केवल १९५७ के महाराष्ट्र राज्य विधान सभा के चुनाव में ही उन्हें सफलता मिली। वे १९६७ और १९८० के लोकसभा चुनावों में नागपुर से हार गये।


title: ए॰ बी॰ बर्धन

text: १९९० के बाद वे केन्द्र की राजनीति में आ गये। १९९४ में वे आल इण्डिया ट्रेड यूनियन कांग्रेस के अध्यक्ष बने। १९९५ में वे भारतीय कम्युनिस्ट पार्टी के उप महासचिव बने। १९९६ में इन्द्रजीत गुप्त के पद छोड़ने के बाद बाद वे भारतीय कम्युनिस्ट पार्टी के महाअसचिव बने।


title: वाबाश, इंडियाना

text: वाबाश वाबाश काउंटी, इंडियाना, संयुक्त राज्य अमेरिका में एक शहर है। सन २००० की जनगढ़ना के मुताबिक इसकी जनसंख्या 11,743 है।


title: डीग

text: डीग राजस्थान प्रांत के भरतपुर जिले का एक प्राचीन ऐतिहासिक शहर है। इसका प्राचीन नाम दीर्घापुर था। स्कंद पुराण में दीर्घ या दीर्घापुर के रूप में इसका उल्लेख है। भरतपुर शहर से 32 किमी की दूरी पर स्थित है। डीग को भरतपुर राज्य की पहली राजधानी राजा  बदन सिंह ने बनाया था। कभी भरतपुर के शासकों का ग्रीष्मकालीन आवास रहे, डीग ने क्षेत्र की भरतपुर राज्य की दूसरी राजधानी बनने की भूमिका निभाई है। यह रोचक छोटा सा नगर अपनी बेजोड किलेबंदी, अत्यधिक सुंदर बगीचों और कुछ भव्य महलों के कारण दर्शनीय है। यह नगर लगभग सौ वर्षो से उपेक्षित अवस्था में है, किंतु आज भी यहाँ भरतपुर के जाट-नरेशों के पुराने महल तथा अन्य भवन अपने भव्य सौंदर्य के लिए विख्यात हैं। नगर के चतुर्दिक मिट्टी की चहारदिवारी है और उसके चारों ओर गहरी खाई है। मुख्य द्वार 'शाह बुर्ज' कहलाता था। यह स्वयं ही एक गढ़ी के रूप में निर्मित था। इसकी लंबाई-चौड़ाई 50 गज़ है। प्रारंभ में यहाँ सैनिकों के रहने के लिए स्थान था। मुख्य दुर्ग यहाँ से एक मील है, जिसके चारों ओर एक सृदृढ़ दीवार है। बाहर क़िले के चतुर्दिक मार्गों की सुरक्षा के लिए छोटी-छोटी गढ़ियां बनाई गई थीं- जिनमें गोपालगढ़, जो मिट्टी का बना हुआ क़िला है, सबसे अधिक प्रसिद्ध था। यह शाहबुर्ज से कुछ ही दूर पर है। इन क़िलों की मोर्चाबंदी के अंदर सुंदर सुसज्जित नगर- डीग था, जो अपने वैभवकाल में (18वीं शती में) मुग़लों की तत्कालीन अस्तोन्मुख राजधानियों दिल्ली तथा आगरा के मुक़ाबले में खड़ा दीखता था।


title: डीग

text: डीग किला और जलमहल सूरजमल के महत्वपूर्ण निर्माण हैं|। राजा सूरजमल ने इस किले का निर्माण १७० ई। (?????????) में करवाया था। किले का मुख्य आकर्षण है यहां का निगरानी बुर्ज ('वॉच टावर'), जहां से न केवल पूरे महल को देखा जा सकता है, बल्कि शहर का नजारा भी लिया जा सकता है। आगरा किले से लूट कर यहां लाई गई तोप के अलावा गहरी खाई, ऊंची दीवारों और मज़बूत द्वारों के घिरे अब इस किले के अवशेष मात्र ही देखे जा सकते हैं।


title: डीग

text: डीग के किले का इतिहास अत्यंत रोचक है। थून, जाटौली तथा अन्य कई गढ़ियों की राख से बदन सिंह के भरतपुर राज्य का उदय हुआ था। २३ नवम्बर, १७२२ के दिन थून और जाटौली के पतन के पश्चात् औपचारिक रूप से बदन सिंह ने स्वयं को जयपुर दरबार का निष्ठावान सामंत बना लिया था। बदले में सवाई जयसिंह ने बदन सिंह को 'ब्रजराज' की उपाधि से सम्मानित किया। उन्हें नगाड़ा, निशान तथा पचरंगी झंडे के प्रयोग की अनुमति प्रदान की। अपने इरादे को मूर्त रूप देने के लिए, सबसे पहले उसने डीग के समीप स्थायी निवास और राज्य का सदर दफ्तर बनाया उसके बाद ब्रज के कई जमींदारों और सरदारों से मैत्री-सम्बन्ध स्थापित किये।


title: डीग

text: बदन सिंह ने अपने राज्य का विस्तार युद्ध की अपेक्षा शांति और राजनैतिक कौशल से अधिक किया। उनका स्वभाव रक्त बहाना नहीं, अपने राज्य का निर्माण करना था। डीग और भरतपुर के अजेय किलों के निर्माण और उनमें सुन्दर महलों की रचना उनका शौक था। अपने अंतिम दिनों में भरतपुर की बजाय वह डीग में ही रहते थे। डीग के भवन में एक लम्बा-चौडा तख्तनुमा पलंग आज भी मौजूद है, जिस पर ठाकुर बदन सिंह, परिवार के समस्त बालकों के साथ शयन करते थे। बदन सिंह ने आगरा के उन शिल्पियों को रोजगार दिया था, जो मुग़ल-साम्राज्य के कमजोर होने से भूखों मरने की स्थिति में थे। इसी तरह उन्होंने तालाब बनाने, ईंटे पकाने, घास के सुन्दर मैदान विकसित करने एवं फव्वारे बनाने वालों को काम दिया।


title: डीग

text: ठाकुर बदन सिंह और महाराजा सूरजमल की सामाजिक उपयोगिता पर प्रकाश डालते हुए के. नटवरसिंह लिखते हैं -


title: डीग

text: डीग के महलों में चतुष्कोण बनाते हुए बीच में ४७५-३५० फीट का एक बगीचा है। इसका निर्माण राजा सूरज मल ने करवाया था इसमें फव्वारे लगे हुए हैं। पूर्व व पश्चिम में विशाल जलाशय है तथा उत्तर की और नन्द भवन है, पश्चिम में मुख्य इमारत गोपाल भवन है, जो सभी महलों में सर्वाधिक विशाल है। यह तीन और से दुमंजिला है और बीच में विशाल सभा भवन है। गोपाल भवन से थोडी दूर दो छोटी इमारतें हैं जो सावन-भादों भवन के नाम से जानी जाती हैं। चतुष्कोण के दक्षिण की और उत्तर की तरफ मुंह किये दो महल हैं; (१) पश्चिम में मकराना के संगमरमर से बना सूरज भवन और (२) पूर्व में भूरे बलुआ पत्थर से बना किशन भवन है। इन दोनों महलों के बीच इस मजबूत इमारत की छत पर एक टंकी है जो इन सभी महलों व बगीचों में जल प्रवाह करती है। ब्रोक्मेन के अनुसार भंडार की विशाल क्षमता को आवश्यक मजबूती प्रदान करने में यह टंकी हिंदुस्तान में बेजोड़ है।


title: डीग

text: गोपाल भवन का निर्माण १७८० में किया गया था। खूबसूरत बगीचों से सजे इस भवन से गोपाल सागर का अद्भुत नजारा देखा जा सकता है। भवन के दोनों ओर दो छोटी इमारतें हैं जिन्हें 'सावन भवन' और 'भादों भवन' के नाम से पुकारा जाता है।


title: डीग

text: दक्षिण दिशा में संगमरमर का सूरज भवन स्थित है। यह एक हवादार महल है, जिसकी अलंकृत दीवारें व फर्श मन मोह लेते हैं। इसके पश्चिम ब्ररामदे के स्तम्भ व उत्तर के कुछ छज्जों को छोड़ कर सम्पूर्ण भवन संगमरमर का बना है। कुछ स्तम्भ व छज्जे बलुआ पत्थर के बने हैं। इन पर चूना कड़ा करके एकरूपता लाई गई है। सूरज भवन के बारे में कहा जाता है कि इसके निर्माण में ताज महल की नक़ल की गई है। सूरज भवन को देख कर स्पष्ट होता है कि यह पूर्णतया मौलिक एवं हिन्दू स्थापत्य कला का बेजोड़ निर्माण है। नुकीले किनारे वाले महराब, वक्र, पत्तियों वाले अलंकृत स्तम्भ आदि सभी हिन्दू रूपक इस भवन में मौजूद हैं, जो कि उदयपुर और आमेर के महलों से साम्य रखते हैं। कई कमरों में छतों में हिन्दू रूपक उलटे कमल बने हुए हैं। थार्टन के अनुसार डीग के महल में दक्षिण बरांडे के कुछ छज्जे, पश्चिम के कुछ स्तम्भ, उत्तर दिशा के बरांडे का फर्श, इन सभी में रूपवास परगने में स्थित बाँसी पहाडपुर का पत्थर इस्तेमाल किया गया है, जो शैली की रमणीयता और शिल्प की पूर्णता की दृष्टि से इतने श्रेष्ठ हैं कि उनसे बढ कर केवल आगरा का ताजमहल है। जबकि सम्पूर्ण भवन संगमरमर का है। यहाँ तक कि छत की पत्तियां भी संगमरमर की हैं। इसकी वजह यह है कि भवन सूरजमल के समय में बनना शुरू हुआ और उनकी मृत्यु के उपरांत जवाहर सिंह के समय में पूर्ण हुआ। तत्कालीन राजनीतिक उथल-पुथल के उस दौर में संभवतः जवाहर सिंह के समय निर्माणकला पर उतना ध्यान नहीं दिया गया।


title: डीग

text: सूरज भवन के साथ ही किशन भवन है। इसके सामने उत्तरी दिशा में नन्द भवन है। इस भवन में सभा भवन की भांति एक बड़ा हाल है। जो सात भागों वाले महराबदार स्तंभों की पंक्तियों से घिरा है। इसके दोनों सिरों पर संगमरमर के झरोखे बने हैं। मध्यस्थ स्तंभों पर आधारित महराबें आयताकार रूप में नियोजित की गई हैं। भवन में लाल पत्थर के साथ संगमरमर का प्रयोग भी किया गया है। इसमें लगे तोड़े (Brackets) व छज्जों की लम्बाई १२ फ़ुट तक है।


title: डीग

text: मुग़ल काल में अकबर के समय तक बंगाल शैली की छत राजपूत शैली का हिस्सा बन चुकी थी। बाबर द्वारा भारत में प्रचलित की गयी भवन, उद्यान व फव्वारों की ईरानी-चार-बाग़ पद्धति की व्यवस्था ने हिन्दू रियासतों के भवनों को एक नया रूप प्रदान किया।


title: डीग

text: मध्य काल में खासतौर पर हिन्दू वास्तुकला में दो प्रवृतियाँ समानान्तर रूप से मौजूद थी। एक परंपरा के अर्न्तगत पूर्णतया प्राचीन परम्पराओं के अनुसार निर्माण होते थे। दूसरी ओर मिश्रित शैली को भी अपनाया गया। यद्यपि विक्टोरिया युग में वास्तुकला का विकास हुआ, परन्तु मध्य काल के ताज महल, हुमायूं का मकबरा, बीजापुर की गोल गुम्बद, डीग के जल महल और भरतपुर के दुर्ग का कोई सानी नहीं है।


title: डीग

text: भरतपुर के शासक कुशल शासक ही नहीं थे, वरन अच्छे कला-प्रेमी एवं कला संरक्षक थे। उनके समय में हुए निर्माण वास्तुकला के अद्भुत नमूने हैं। बदन सिंह को सौन्दर्य कला, स्थापत्य कला और वास्तु का अच्छा ज्ञान था। डीग के भवनों एवं उद्यानों के विन्यास से यह स्पष्ट हो जाता है। उन्होंने डीग के किले में सुन्दर भवन बनाये जिनको पुराना महल नाम से जाना जाता है। १८ वीं सदी में जबकि मुग़ल शैली या मिश्रित शैली में काम हुआ, तब हिन्दू शैली का स्थान बनाये रखने का सार्थक प्रयास बदन सिंह एवं सूरजमल ने किया। मुग़ल शासकों की स्थिति उस समय अच्छी नहीं थी। मुग़ल सल्तनत भारी उथल पुथल का शिकार था। मुग़ल दरबारों से कारीगर काम छोड़-छोड़ कर जा रहे थे। उन दिनों ठाकुर बदन सिंह कुम्हेर की गढ़ी में रहते थे। वहीं रहते हुए उन्होंने सन १७२५ में प्रथम जाट राजधानी 'डीग' की स्थापना की। उसके बाद १७३३ में भरतपुर राजधानी की स्थापना सूरजमल ने की।


title: डीग

text: जैसे-जैसे भरतपुर राज्य की राजनैतिक व आर्थिक स्थिति मजबूत हुई वैसे-वैसे भरतपुर अंचल में वास्तुकला का विकास हुआ। कुम्हेर की गढ़ी, डीग के जल महल फिर भरतपुर दुर्ग का निर्माण उसी विकास के सोपान हैं। महाराजा बदन सिंह ने डीग के भवनों की योजना तैयार की और उस योजना को साकार रूप दिया महाराजा सूरजमल ने। यही योजनायें महाराजा बदनसिंह के सौन्दर्य बोध की परिचायक हैं।